
ĮVADAS 


Nuo seniausių laikų Egiptas traukė keliautojų, mokslininkų, kaimy- 
ninių tautų dėmesį. Jau graikai Egipto smukimo laikais, vis gausesniais 
būriais lankydami kraštą, stebėjo kultūrinius jo paminklus ir gyvenimo 
būdą, žavėjosi kūrybine žmogaus mintimi, architektais, sukūrusiais nuo- 
stabios konstrukcijos pastatus. Vėliau romėnai dvi didžiąsias pirami- 
des — Cheopso ir Chefreno — priskyrė prie septynių didžiųjų pasaulio 
stebuklų. 450 m. prieš mūsų erą Egiptą išvaikščiojo ir jį aprašė Hero- 
dotas, po jo šalį lankė daugelis kitų ano meto istorikų bei geografų, 
paskelbę savo žinias atskiromis knygomis. 

Viduramžiais Egipto piramidėmis ir uolų kapais domėjosi arabų ra- 
šytojai, astrologai, geografai bei fizikai. Jie lankė jas, tyrinėjo ir apra- 
šė. 

Renesanso laikais italų architektas Sebastianas Serlijus 1546 m. Ant- 
verpene išleido veikalą apie antikinius pastatus. Jame jis aprašė ne tik 
Romoje esančius Egipto obeliskus, bet ir didžiąsias piramides bei 
sfinksus. r 

Pirmoje XVII a. pusėje anglas matematikas bei astronomas J. Griv- 
sas (Greaves, 1602—1652) išleido veikalą, specialiai nagrinėjantį pira- 
mides, pavadinęs jį „Piramidografija“ (1646). Tačiau jis nagrinėjo 
išsamiau tik Gize piramides. 

Moksliškas senojo Egipto paminklų tyrinėjimas prasidėjo tik XIX a., 
po to, kai čia pabuvojo Napoleono ekspedicijos dalyviai ir išleido vei- 
kalą —,„Egipto aprašymas“ (1798—1801), o Žanas Fransua Šampoljo- 
nas 1822 m. paskelbė savo darbą, padėjus; pagrindus hieroglifų rašto 
skaitymui. 

Vėliau didžiosios kapitalistinės Europos valstybės, dangstydamos 
ekonominę ekspansiją kultūrinės misijos skraiste, pradėjo varžytis dėl 
senojo Egipto paminklų ir organizavo specialias ekspedicijas jų rinkti. 
Pažymėtinos prancūzų Šampoljono ir Roselinio -(1822—1829 ir 1840), 
o taip pat Prūsų vyriausybės organizuotos ekspedicijos. Pastarosios va- 

dovu buvo įžymus mokslininkas Richardas Lepsijus (1810—1884). Ši 
ekspedicija rinko paminklus, sudarinėjo šventyklų bei kapų planus, pie- 
šė aplinkos vaizdus, kopijavo kapų bei šventyklų sienose rastus relje- 
fus, paveikslus ir įrašus. Jos darbai paskelbti knygoje „Senojo Egipto 
ir Etiopijos paminklai“. 

Tuo pačiu metu greta ekspedicijų į kraštą veržėsi ir avantiūristai. 
Jie lenktyniavo tarp savęs, nesivaržydami barbariškiausiai naikino pa- 
minklus, o išplėštas meno vertybes pardavinėjo Europos šalių mu- 
ziejams. 

Tokia buvo egiptologijos mokslo pradžia, kol kaupėsi medžiaga ir 
formavosi teorijos dėsniai. Pamažu iškilo pirmieji specialistai. Pažymė- 
tinas čia XIX a. prancūzų mokslininkas Ogiustas Marjetas (1821—1881). 
Prie Sakaros miesto, netoli pakopinės piramidės, jis atkasė sfinksų alėją 
ir šventųjų jaučių — Apių kapinyną. Pasipiktinęs avantiūristų barbariš- 
kumu, meno vertybių žalojimu, O. Marjetas organizavo valstybinę 
Egipto dailės bei kultūros paminklų apsaugą ir įsteigė Kaire meno pa- 
minklų muziejų. 

XIX a. pasklidę mokslininkų egiptologų darbai labai sudomino Euro- 
pos visuomenę. Prasidėjo sistemingas Egipto meno paminklų rinkimas, 
moksliškas tyrimas ir aiškinimas, pasiremiant archeologijos, gamtos, fi- 
zikos, chemijos bei įvairių technikos mokslų žiniomis ir praktika. Atski- 
rų kraštų vyriausybės, visuomeninės organizacijos, muziejai bei univer- 
sitetai, o kartais ir atskiri asmenys organizavo ekspedicijas. Rasta daug 
nežinomų kapų, paminklų, papirusų tekstų. Labai reikšmingas segi 
logijos mokslui yra 1922 m. atkastas Tutanchamono kapas. 

Lietuvoje Egiptu susidomėta jau XVI- a. 1584 m. ten nuvyko pir- 
masis iš Lietuvos Mykolas Kristupas Radvila Našlaitėlis, įžymaus refor- 
macijos skleidėjo Radvilos Juodojo sūnus. Jis du mėnesius išbuvo Egip- 
te ir savo kelionę į Rytus objektyviai ir vaizdžiai aprašė. Buvo išleistos 
keturios jo knygos laidos lotynų kalba ir aštuonios — lenkų; paskuti- 
nioji, dvyliktoji, išėjo 1962 m. 

Mykolas Kristupas Radvila aplankė prieinamus tuo metu senojo 
Egipto kultūros paminklus, įėjo į vidų ir įlipo į Cheopso piramidės vir- 
šūnę, aprašė sfinksą, pats buvo nusileidęs į kapus uolose, nusipirko dvi 
mumijas, kurias žadėjo parvežti į Lietuvą; deja, amžiaus obskurantizmas 
paskandino jas jūrų bangose. Minorine nuotaika nupiešė kadaise ga- 

lingo Memfio griuvėsius ir jo nekropolį. Įdomiai apibūdino Kairo ir 
Aleksandrijos paminklus bei jų gyvenimo faktus. 

Vėliau senojo Egipto paminklus pradėjo kaupti Archeologinė ko- 
misija Vilniuje. 1859 m. profesorius E. Eichvaldas steigiamam egiptolo- 
gijos skyriui dovanojo dvi krokodilų mumijas ir hieroglifais išrašytą 
statulėlę. Reikšmingesnė buvo A. Branickio, Stanislovo Augusto sesers 
sūnaus, dovana. 1861 m. jis atvežė iš Baltosios Cerkvės ir dovanojo 
muziejui Tebuose rastą moters mumiją su sarkofagu. Tais pat metais 
Vilniaus universiteto medicinos profesorius A. Adomavičius skaitė platų 
pranešimą apie tris skirtingus balzamavimo būdus įvairių socialinių kla- 
sių žmonėms. Jis nustatė, kad sarkofage mumija moters, gyvenusios 
Ramzeso III laikais. 

1861 m. vasarą Egipte praleido M. Tiškevičius-i+ Vilniaus gydytojas 
I. Žiogelis. Jie kasinėjo Sakaros, Karnako ir kitus Tebų griuvėsius, ap- 
lankė žymesnes vietas abipus Nilo, nuo Kairo iki Nubijos. M. Tiškevi- 
čius parsivežė turtingą senienų kolekciją, kurios 900 eksponatų dova- 
nojo įvairiems Vakarų Europos muziejams, ir tik 222 eksponatus, tarp 
jų dvi vaikų mumijas — Vilniaus Archeologinės komisijos muziejui. Savo 
kelionę aprašė knygoje: „Kelionės po Egiptą ir Nubiją užrašai“ 
(Dziennik podrėžy po Egipcie i Nubii", Paryž, 1863). I. Žiogelis 1880 m. 
Vilniuje išleido „Senojo Egipto istoriją“ („Historia starožytnego 
Egyptu"). 

XX a. lietuvių kalba apie senąjį Egiptą rašė ir universitete paskaitas 
skaitė egiptologė Marija Rudzinskaitė-Arcimavičienė (eabžioai), 
įžymaus rusų egiptologo B. Turajevo mokinė. M. Arcimavičienė tris kar- 
tus buvo Egipte, iš Kairo muziejaus parvežė į Lietuvą Egipto dailės bei 
kultūros kūrinių kolekciją, kurioje labai vertingas deivės Nut vaidilutės 
antropoidinio karsto portretinis viršus, Amono-Ra šventyklos vai- 
dilutės šokėjos mumija bei apatinė jos antropoidinio karsto dalis, de- 
koruota piešiniais ir hieroglifų tekstais. M. Arcimavičienė mokėjo skai- 
tyti hieroglifų tekstus, pažino senojo Egipto dailės paminklus, išspaus- 
dino nemaža darbų, tarp jų — „Senovės Rytų istorija. I. Aigiptas“ 
(1936) ir „Egipto ieroglifai“ (1932). 

Įsidėmėtina, kad vien archeologiniai kasinėjimai nebūtų leidę išaiš- 
kinti, suprasti bei atkurti senojo Egipto gyvenimą ir meną. Čia didelės 

reikšmės turėjo mokėjimas skaityti hieroglifų tekstus, kurie padėjo su- 
prasti Egipto istoriją, religiją, kultūrą ir dailę. 

Ilgas — 3000 metų Egipto valstybės gyvavimas skirstomas į tris lai- 
kotarpius: Senąją, Viduriniąją ir Naująją karalystes. Dėl ypatingai lėto 
egiptiečių kultūros keitimosi, kurį daugelis egiptologų vadina egiptie- 
tišku konservatyvumu, o rusų akademikas V. Struvė ir egiptologė 
M. Matje tiesiog sustingimu, kūrinių, sukurtų ankstyvaisiais ir vėlyves- 
niais istorinio gyvenimo laikais esminis skirtumas yra nedidelis. 

Šiandieną visos senojo Egipto meno šakos — architektūra, skulptū- 
ra, tapyba, reljefas ir taikomoji dailė — yra išnagrinėtos ir aprašytos 
bendruose ir atskirus klausimus nagrinėjančiuose veikaluose. Tačiau tų 
kūrinių visumą galime pamatyti tik knygose, kino bei teatrų scenose. 
Senojo Egipto tikrovės nebėra. Apie Egipto praeitį kalba griuvėsiai, jo 
paminklai išsklaidyti po pasaulio muziejus; pvz., Ramzeso III mumija 
saugoma Kairo muziejuje, jo. sarkofagas Luvre, o šio sarkofago viršus — 
Kembridže. Kad lengviau būtų sekti Egipto dailės kūrinių visumą, su- 
daromi muziejų, universitetų bei privačių asmenų, turinčių Egipto kul- 
tūros paminklų, bendri katalogai su eksponatų fotografijomis ir moksli- 
nėmis anotacijomis bei plačiais paaiškinimais. 1956 Berlyne išleista 
VI-toji knyga —,„Senojo Egipto dailės kūriniai. Egipto bronzinė skulp- 
tūra“. Toliau renkama medžiaga temai „Tel-Amarnos skulptorių darbai". 

Tarybų Sąjungoje senojo Egipto dailės bei kultūros paminklų dau- 
giausia sukaupta Leningrado Ermitaže ir Maskvos Puškino dailės muzie- 
juje. Nemaža eksponatų yra ir respublikų muziejuose: Kijeve, Vakarų 
dailės muziejuje, Rygoje, Istoriniame Tartu universiteto muziejuje ir 
Lietuvoje — M. K. Čiurlionio dailės muziejuje. 

Kauno M. K. Čiurlionio dailės muziejuje esanti senosios Egipto dai- 
lės kūrinių kolekcija — originalų rinkinys. Čia, be Naujosios karalystės 
antropoidinių karstų, mumijos bei mirusiųjų kaukių, yra eksponatų, pra- 
dedant neolitinės kultūros laikais ir baigiant Bizantijos valdomų koptų 
laikais. Greta titnaginių peilių yra Viduriniosios karalystės nekrokulto 
medinių statulėlių, greta bronzinių Ozirio, Izidės, Horo — vėlesnių lai- 
kų Apis, nuostabi moters pavidalo Egipto meilės deivės skulptūrėlė 
ir pagaliau romėnų laikų Serapisas. Daug kultinės paskirties smulkių 
kūrinių. 


ARCHITEKTŪRA 


Architektūra — pagrindinė senojo Egipto meno šaka. Ji sąlygojo visų 
dailės šakų vystymąsi ir apsprendė jų charakterį. 

Egipto architektūra savo paskirtimi buvo trejopa — gyvenamieji 
namai, kapai ir šventyklos. Iki mūsų laikų gerai išsilaikė tik abi uolose 
iškaltos Abu-Simbelio šventyklos ir didžiosios Gize piramidės, apie ku- 
rias nustebinti arabai sakydavo: „Viskas bijo laiko, o laikas bijo pira- 
midžių.“ 

Egipto architektūros vystymąsi galima skirstyti pagal istorinius lai- 
kotarpius: priešvalstybinį — vėlyvasis neolitas arba Badari, Negada I, 
Negada II ir valstybinį — Senoji, Vidurinioji, Naujoji karalystės ir smu- 
kimo laikai. 

Priešvalstybiniams laikams priskiriamas laikotarpis maždaug nuo 
5000 m. iki 3200 m. prieš mūsų erą. To meto gyvenvietės randamos 
visu Nilo pakraščiu, o išlikę kapai leidžia spręsti apie išaugusį gyven- 
tojų skaičių ir kultūrą. Keturkampiai namai iš nedegtų molio plytų, 
jomis išmūrytos ir kapų duobės. Tokia keturkampė, plytomis mūryta ir 
tinkuota vado kapo duobė, kurios sienos dekoruotos piešiniais, rasta 
Herakompolyje. Jos radiniai leidžia užčiuopti Egipto kultūrinius ryšius 
su Azija ir tolimesnę kultūros plėtotę dinastiniame Egipte. * 

Senosios karalystės I ir II dinastijų valdymo metu (3200—2780) kul- 
tūra ir dailė vystėsi Abidose, į šiaurę nuo Tebų, ypač to meto sostinėje 
Tinite. Tai vadinamasis Tinito laikotarpis. 

Tinito faraonų ir diduomenės kapus arabai vadino mastabomis. 
Pirmosios mastabos buvo panašios į plytinius gyvenamuosius namus — 
tai ant mirusiojo palaikų supiltas kalnas ir apmūrytas. Vėliau mastaboje 
buvo įrengiamos trys patalpos. Pirmoji skirta aukojimo pamaldoms, ant- 
roji, aklinai užmūryta, skirta mirusiojo antrininkui — jo „Ka“, trečioji — 
gilus iškaltas šulinys mirusiojo palaikams. Ilgainiui mastabos plėtėsi, 
augo horizontalės kryptimi ir pasiekė labai didelių išmatavimų — jos 
turėdavo net po 25 kambarius. 

Tolimesniam Egipto architektūros augimui ypač reikšmingi faraonų 
kapai. III dinastijos faraono Džoserio (2780—2680) kapas — piramidė 
(architektas Imhotepas) yra pirmas akmens pastatas, kurio monumenta- 
lumas vystėsi nebe horizontalės linkme, o į aukštį. 


Šią faraono Džoserio pakopinę piramidę tiksliau būtų vadinti pako- 
pine mastaba, nes ją sudaro septynios atitinkamai mažėjančios viena 
ant kitos uždėtos mastabos. Šis monumentalus akmens kapas stovi su- 
dėtingo architektūrinio ansamblio centre. Ansamblį juosia nišomis pa- 
dalinta masyvi 7 metrų aukščio 1700 metrų ilgio mūro siena. Aptver- 
tame plote yra ir daugiau mastabų, šventyklų ir šiaip kulto pastatų. 

Džoserio piramidės ansamblio konstruktyvinių bei dekoratyvinių 
elementų įvairumas ir techninių sugebėjimų netolygumas rodo staty- 
tojus darius bandymus, ieškojus naujų išraiškos formų bei naujų techni- 
kos priemonių; piliastrų liemuo papuoštas kaneliūromis, o vietoje ka- 
pitelių — plokščia abako plyta; pirmą kartą iš akmens iškalti lotoso 
žiedo kapiteliai; kai kurių salių sienos dengtos alebastro plokštėmis, o 
požemio patalpų sienos — mėlynomis fajanso plytelėmis; jų ornamentai 
primena nendrių pynutes. 

Architektūriniu požiūriu Džoserio piramidės pastatų kompleksas 
yra pereinamasis etapas nuo architektūros iš nedegtų plytų prie staty- 
bos iš akmens blokų. Tiesa, to laiko Memfio dailės mokyklos dailininkai 
bei meistrai jau mokėjo iškalti giliausias šachtas, tranšėjas, laiptus uolo- 
se ir bet kokio dydžio akmens blokus, mokėjo poliruoti akmenį. 

Džoserio pakopinės piramidės architektūrinis ansamblis buvo toks 
didingas, kad jo kūrėją architektą Imhotepą egiptiečiai garbino kaip 
Memfio dailės globėjo dievo sūnų, o graikai jį laikė akmens statybų 
išradėju. 

Iš visų Egipte statytų piramidžių įžymiausios yra trys, esančios Gize 
vietovėje: tai Cheopso, Chefreno ir Mikerino. Gize piramidės pasta- 
tytos jau tiksliai pagal kanonų reikalavimus. Jos stovi architektūrinio 
ansamblio viduryje, aptvertos mūro siena. Mažesni pastatai — šven- 
tyklos, giminių piramidėlės bei diduomenės mastabos išdėstytos taip, 
kad pabrėžtų jų didingumą. Rytinėje pusėje, prie piramidės, yra kapo 
šventykla, kuri dengta galerija jungiasi su slėnio arba vartų šventykla. 
Slėnio šventykla paprastai būdavo statoma prie Nilo potvynių vandens 
ribos, toje vietoje, kur baigiasi derlingos žemės ir prasideda dykumos, 
egiptietiškai tariant, ant gyvybės ir mirties slenksčio. 

Cheopso piramidės aukštis šiandien siekia 147 m, 9 m viršūnės jau 
nubyrėję. Nubyrėjusi ir piramidės paviršių dengusi puikaus kalkakme- 
nio danga, tedėl aiškiai matoma akmens blokų konstrukcija. Cheopso 

2. Faraono Džoserio pakopinė piramidė 


piramidei sunaudota 2 300 000 akmens blokų, sveriančių po 2,5 tonos; 
kai kurie svėrė net 15 tonų. Statistikos mėgėjai yra apskaičiavę, kad 
Cheopso piramidės viduje (jei ji būtų tuščia) galėtų tilpti Britų parla- 
mento rūmai su šv. Povilo katedra ir dar liktų laisvos erdvės, o iš pira- 
midės akmenų, juos suskaldžius, galima būtų pastatyti 1 m storumo 
3 m aukščio sieną aplink visą Prancūziją. 

Piramidės vidaus patalpos — koridoriai, galerijos, mirusiųjų salės ir 
aukų sandėliai — labai sumaniai išdėstytos, jų įrengimo technika bei 
apdaila stebina ir šių dienų žiūrovą. Ypač įspūdinga yra didžioji gale- 
rija, vedanti į faraono Cheopso karsto kambarį. Jos ilgis 47 m, aukštis 
pradžioje — 8,5 m, kylant į viršų jis mažėja ir priartėjus prie karsto 

kambario tesiekia — 3,5 metro. Šios galerijos sienas dengią akmenys 
yra taip tobulai nušlifuoti ir taip mokamai suleisti, kad siūlių beveik ne- 
galima įžiūrėti. Karsto kambario sienos rausvo granito. Jame rasti ak- 
mens blokai, kuriuose įrėžtas faraono Cheopso vardas ir 17-ieji jo 
viešpatavimo metai. 

- Didžioji Gize piramidė rodo, kokio aukšto lygio buvo pasiekusi 
Egipto piramidžių architektūra. Ji ne tik savo didingumu, bet ir plano 
tikslumu, nuostabiai suderintų proporcijų grožiu pralenkia visas kitas 
piramides. Todėl antikiniais laikais ši piramidė buvo vadinama septin- 
tuoju pasaulio stebuklu. 

Prieš 100 metų vokiečių egiptologas Lepsijus rado Cheopso pira- 
midės galerijos likučius; ją Herodotas dėl konstrukcijos solidumo gre- 
tino su pačia piramide ir rašė buvus dekoruotą. 1938 m. egiptologas 
Selimas Hasanas rado kelis šios galerijos akmenų blokus, papuoštus 
reljefais. Iki tol mokslininkai manė, kad Senosios karalystės architektūra 
neturėjusi reljefų. - 

Iš Cheopso įpėdinių tik antrasis jo sūnus faraonas Chefrenas pasi- 
statė piramidę, kuri savo didingumu gali būti lyginama su Cheopso pi- 
ramide. Chefreno piramidės ansamblis buvo aptvertas mūro siena, ir 
įeiti į jį galima tik pro slėnio šventyklos portalą, prie kurio stovėjo 
sfinksas. Dėl to pati šventykla dažnai vadinama Sfinkso rūmais. Ji pasta- 
tyta iš masyvių kalkakmenio blokų, iš vidaus ir lauko dengta granito 
plokštėmis, kurios išliko tik viduje. Grindys ir mažėsnių kambarių sie- 
nos — alebastrinės. 

Slėnio šventyklos 12 m aukščio dvejų durų portalas nukreiptas į ry- 
tus, prie Nilo kanalo kranto įrengto uosto. Pro abejas duris įeinama į 
siaurą vestibiulį, kurio rūsyje rasta įžymioji dioritinė Chefreno statula, 
o iš vestibiulio — į salę. Salės perdengimo balkiai remiasi ant šešiolikos 
keturkampių rausvo granito stulpų, tarp kurių stovėjo dvidešimt trys 
faraono statulos. Jų pamatų vietos ant grindų matomos ir dabar. 

Šventykla buvo apšviečiama pro mažus langelius prie pat lubų; 
kiekvienas langelis apšviesdavo jam paskirtą statulą. Už salės buvo tra- 
dicijos reikalaujamos penkios nišos, šventų šventovė, aukų sandėliai ir 
kitokios paskirties patalpos. 

Slėnio šventykloje buvo atliekamas mumifikavimas, vadinamosios 
„burnos atvėrimo“ apeigos. Iš slėnio šventyklos dengta galerija miru- 

siojo mumiją perkeldavo į kapo šventyklą. Didelius impozantiškos 
Chefreno kapo šventyklos pamatus XX a. pradžioje atkasė egiptologas 
von Sieglinas; jų planas aiškiai įžiūrimas ir yra panašus į Cheopso kapo 
šventyklos planą. 

Prie Chefreno kapo šventyklos uoloje yra iškaltos penkios patalpos 
apeiginiams laivams; iš lauko jos užmūrytos plytomis, o vidaus sienos 
dekoruotos reljefais, vaizduojančiais medinius laivus. 

Į vakarus nuo piramidės teritorijos stovėjo netašytų akmenų siena, 
pertvaromis padalinta į 110 patalpų. Anglų egiptologas Pitris aiškina 
šį pastatą buvus skirtą piramidę stačiusiems darbininkams ir tvirtina 
čia tilpus apie 4000 darbininkų. 

Trečioji, Mikerino, piramidė žemesnė, tik 62 m aukščio. Jos paviršius 
dengtas granito plokštėmis. Faraonas nespėjo jos baigti, o sūnus pats 
sau nesistatė piramidės ir tėvo piramidės nebaigto ansamblio dalis pa- 
statė iš nedegtų plytų. 

Mikerino piramidės slėnio šventykla statyta iš Nilo dumblo plytų, 
ir tik kolonų postamentai, dalis. grindų ir slenksčiai — iš kalkakmenių. 
Portalas veda į nedidelį vestibiulį, kurio lubos remiasi ant keturių ko- 
lonų. Už jo didysis plytomis grįstas kiemas, jo sienose — nišos, toliau 
baseinas, kolonų salė, šventų šventovė ir keletas mažesnių kambarių. 
Pietinėje dalyje buvo rasta gražiausia triados statula, vaizduojanti fa- 
raoną Mikeriną tarp dviejų deivių. 

Mikerino piramidė statyta ant nuolaidaus plokštikalnio, kuris išly- 
gintas kalkakmenio blokais. 

Pirmasis V dinastijos faraonas pasistatė piramidę Sakaroje. Šios pi- 
ramidės ansamblyje nauja yra tai, kad prie piramidės rytinės pusės te- 
tilpo kapo šventyklos aukų salės sienos, kitos patalpos buvo pietinėje 
dalyje. Mat, piramidė maža. Manoma, kad tradicinio plano pakeitimas 
siejasi su įsigalėjusio saulės kulto iškeltais naujo ritualo reikalavimais. 
Ši piramidė atkasta 1928 m. 

V dinastijos piramidžių šventyklų kolonos turi palmių bei papirusų 
pavidalo kapitelius; sienos gausiai dekoruotos spalvotais reljefais, vaiz- 
duojančiais religines bei karų scenas. 

Piramides statėsi ir kiti V dinastijos faraonai, tačiau, reikia pasakyti, 
visos to laikotarpio piramidės nebe tokios didingos, jos statytos ne iš 
vientisų akmens blokų, o tarp sienų susidariusios tuštumos pripildytos 

smėlio. Kiti ansamblio pastatai naujai išplanuoti, dekoracijose įsigali 
gamtos motyvai, kolonos dažniausiai lotoso bei papiruso pavidalo. 
Vienoje iš tų piramidžių prancūzų egiptologas rado seniausius hiero- 
glifų tekstus, vadinamuosius „Piramidų tekstus“. 

Provincijų diduomenė III ir IV dinastijų laikais, kol valdovai buvo 
laikomi žemės dievais, veržėsi savo kapo mastabai rasti vietą faraono 
piramidės teritorijoje. Smukus faraonų valdžiai, V ir VI dinastijų laikais, 
jie pasijautė savarankiškiau ir ėmė kapus statytis savo žemės uolose. Šių 
kapų vidaus išplanavimas sekė Memfio dailininkų darbus, ypač Gize 
uolų kapus. i. 

Senosios karalystės arčhitektūros vystymasis rodo jos kūrėjų nepa- 
prastą drąsą ir ryžtą. Tereikia palyginti pirmųjų dviejų dinastijų kapus 
mastabas su Cheopso, Chefreno piramidžių ansamblių visuma, kad iš- 
ryškėtų milžiniškais tempais vykę pasikeitimai. Būdinga, jog statant 
minėtas faraonų piramides, jų kultui skirtas šventyklas, labai ilgas, fun- 
damentaliai įrengtas galerijas, akmuo jau buvo naudojamas kaip sta- 
tybinė ir dekoratyvinė medžiaga. Jei Senosios karalystės piramidė yra 
kompaktiška akmens masė, tai šventyklų architektūroje išryškintos atra- 
minės ir dengiamosios dalys. Chefreno slėnio šventyklos atraminių ke- 
turkampių „akmens stulpų santykis su akmenine danga primena šio san- 
tykio pirmus pasireiškimus kremlechų bei dolmenų statybose, kai žmo- 
gaus jėgomis pirmą kartą buvo atitverta erdvė. Dar ankstyvesnių Egipto 
mastabų eksterjero apdaila kai kuriuo atžvilgiu rodo Mesopotamijos 
įtaką, tačiau jau Džoserio pakopinės piramidės ansamblio pastatuose 
panaudotos kolonos, kurios vėliau gana plačiai paplito. Jų nebuvo Me- 
sopotamijoje. 

Didžiųjų piramidžių šventyklų akmens kolonos jau stovi atskirai, yra 
keturkampės su paprastu abaku arba apskritos. Architektai laisvai de- 
rina spalvinius gerai poliruotų akmenų niuansus — švytinčios kolonų 
plokštelės nuostabiai dera sienas dengiančių rausvų plytelių ir balz- 
gano alebastro grindų fone. Ansamblio rimtį papildo žalsvo diorito, 
balto alebastro bei gelsvo šiferio statulos. 

Senosios karalystės pabaigoje, įsigalėjus saulės kultui, imta statyti 
saulės šventyklas. Mūru aptvertame kieme stovėjo koplyčios, o cent- 
re — kolosalinis akmens obeliskas — semitinės kilmės saulės simbolis. 
Jo viršūnė, apkalta paauksuota vario plokštele, švytėjo saulėje. Prieš 

obeliską buvo didelis aukuras. Saulės šventykla dengta galerija susi- 
siekė su slėnio šventyklos vartais. 

Didelės Senosios karalystės statybos sunkiai prislėgė gyventojus. 
Prasidėjo valstiečių ir sričių valdytojų — nomarchų nuolatiniai neramu- 
mai bei maištai, kurie galutinai sužlugdė Senąją karalystę. 

Pereinamuoju laikotarpiu tarp Senosios ir Viduriniosios karalysčių 
iškilo provincijų diduomenė — nomarchai. To meto faraonai (VII—X di- 
nastija) buvo silpni: jie valdė tiv Fajumo oazės žemes. Ryškesnių pėd- 
sakų krašto istorijoje nepaliko. Jų valdymo metu Egipto valstybė suby- 
rėjo.į daugelį tarpusavyje kariaujančių valstybėlių — nomų; pasikeitė 
nusistovėjusi valstybės valdymo sistema, buvo apleisti drėkinimo įren- 
gimai, smuko amatai ir dailė, sustojo statybos. Pažymėtina, kad beveik 
nėra likę to laikotarpio faraonų kapų, o sričių valdovų kapų — gana 
daug. Nomarchai jautėsi nepriklausomais savo žemių valdovais; jie 
sekė faraono dvaro papročius ir kūrėsi savus kultūros centrus. Čia dirbę 
dailininkai nebuvo kanonų varžomi ir galėjo drąsiau ieškoti naujų būdų 
perteikti juos supantį pasaulį. Jų sukurta skulptūra yra gyvenimiškesnė, 
realistiškesnė, nevaržoma tradicijos. Deja, beveik neišliko monumen- 
talių šio laikotarpio paminklų. 

Apie 2200 m. prieš mūsų erą Tebų valdovai vėl kraštą sujungė, ir 
nuo tada prasidėjo Viduriniosios karalystės laikai (XI-XII dinastijos). 
Egiptologai šį laikotarpį vadina klasikine Egipto epocha, kurioje menas 
ir literatūra pasiekė aukščiausią suklestėjimo laipsnį, nors kovos su no- 
marchais nesibaigė nei XI, nei XII dinastijai viešpataujant. 

Šio meto architektūros vystymasis ėjo dviem kryptim — nomarchai 
savo valdose ir toliau vystė periferijos dailę, kurioje greta sekimo 
Memfio daile reiškėsi individualūs, vietai būdingi principai, o valdovų 
architektūroje buvo laikomasi Senosios karalystės tradicijų. 

Nomarchų kapų architektūra, sprendžiant iš šiandien žinomų pa- 
minklų, buvo dvejopa. Fransua Šampoljonas ekspedicijos metu viduri- 
niajame Egipte, Beni-Hasano ir El-Beršo vietovėse, rado XIX a. prieš 
mūsų erą pradžios nomarchų kapus, įrengtus aukštai Nilo krantų uolo- 
se. Jų įėjimą puošė portikai, o architravą — laikė dvi iš tos pačios uolos 
iškaltos protodorėniškos kolonos. Nuo Nilo kranto į kapus vedė iškal- 
tos rampos. Kiekvienas kapas turėjo uoloje centrinę salę, kurios gali- 
nėje sienoje buvo niša mirusiojo statulai, o dvi kolonų eilės dalijo ją 

į tris navas. Lubos skliautinės. Salės dažniausiai ilgos ir neplačios, šoni- 
nės navos žemesnės už centrinę. 

Kitokie yra nomarchų kapai, statyti Gize piramidžių pavyzdžiu. Jie 
turi piramidžių ansamblio pastatus: slėnio šventyklą, dengtą galeriją, 
kapo šventyklą. Šių kapų pastatai toli gražu neprilygsta Gize pirami- 
džių maštabams, bet aiškiai rodo nomarchų aspiracijas, jų pasididžiavi- 
mą savarankiškumu. 

Viduriniosios karalystės faraonai pirmiausia turėjo susirūpinti vals- 
tybės sienų apsauga ir todėl statė tvirtoves, kurios padėjo gintis nuo 
klajoklių iš pietų. Nekrokultinėje architektūroje faraonai sekė Senosios 
karalystės pavyzdžiu, tačiau negalėjo prilygti jų didingumui, nes eko- 
nominė bazė buvo daug silpnesnė. Tuo laikotarpiu statytos piramidės 
mažesnės ir iš nedegtų plytų. Sumenkėjo ir statybos technika: paklojus 
piramidės pagrindą, buvo pastatomos aštuonios vidinės sienos, o tar- 
pai tarp jų užpildomi akmenų, plytų bei senų pastatų laužu, paviršius 
padengiamas kalkakmenio plokštėmis, sutvirtintomis mediniais kabliais. 
Jų išvaizda buvo puošni, tačiau iki mūsų teišliko tik griuvėsių krūvos. 

Reikia pažymėti, kad naujųjų dinastijų faraonų nekrokulto architek- 
tūrai įtakos padarė ir nomarchų kapai, nes XI dinastijos faraonas Men- 
tuchotepas I, buvęs Tebų nomo nomarchas, reikalavo suderinti jo gi- 
minės uolose iškaltų kapų architektoniką su faraono kapu ir piramide. 
Nežinomas architektas šį uždavinį išsprendė sėkmingai. Jis sukūrė har- 
“moningą terasų tipo daugybe kolonų papuoštą pastatą, kuris jaugo į 
natūralių uolų rūsčiai rausvus skardžius ir gražiai susisiejo su aplinkos 
didybe. Nauja architektūrinė mintis keitė tradicinę piramidės formą 
bei paskirtį. Nekrokultiniame pastatė piramidė buvo nebe viską užgo- 
žiąs akmens kalnas, bet dviejų ritmingai į aukštį kylančių terasų pastato 
baigiamasis taškas. Abi terasas iš trijų pusių puošė dvi kolonų eiles tu- 
rintieji portikai. Kolonos keturkampės, pirmos dažytos geltonai, ant- 
ros — mėlynai ir išrašytos faraono Mentuchotepo vardo hieroglifais. 

Piramidės antrojoje terasoje buvo kolonų salė. Aštuoniabriaunės 
kolonos taip pat išrašytos Mentuchotepo vardo hieroglifais: Už šios 
salės buvo kolonų kiemas ir dar viena kolonų salė — hipostilius, o +0- 
liau — uoloje iškalta šventų šventovė su aukų altoriumi. 

Mentuchotepo I kapo šventyklos statybos nauji pasiekimai tu- 
rėjo įtakos tolimesniam Egipto architektūros augimui, ypač Naujosios 

I. Statybininkas dirba b 


II. Didiko Meneno kapo sienų freskos fragmentas 


karalystės pradžioje. Senosios karalystės nekrokulto pastatų uždarose 
salėse bei aklinai užmūrytuose kiemuose kolonos buvo paslėptos nuo 
žiūrovų, o Mentuchotepo I kapo šventyklos ansamblyje jos iškeltos vie- 
šumon ir jų tiek daug, kad sudarė architektūrinės konstrukcijos esminę 
dalį. 

Faraonas Sesostris III jau valdė visą kraštą; nukariavo Nubiją ir pa- 
vergė Siriją. Išaugusi faraono galybė veikė ir dailę, kultūrinio gyvenimo 
centras pasidarė Tebai. Žymiausias architektūros kūrinys — Amenemhe- 
topo III kapas Fajume. Šio kapo piramidė taip pat statyta iš nedegtų ply- 
tų, apipavidalinta kalkakmeniu: Viduje piramidės sudėtingi koridoriai 
turėjo klaidinti plėšikus : trys kambariai turėjo judančias lubas, o du — 
klaidinančius šulinius; mumijos kambarys — geltono, puikiai poliruoto 
kvarcito monolitas. 

Piramidės rytinėje pusėje stovėjo kapo šventykla, dar vadinama La- 
birintu — didingiausia iš visų Egipte statytų šventyklų. Šią šventyklą 
plačiai minėjo ją lankę graikų ir romėnų autoriai. Herodotas rašė: „Aš 
mačiau šią šventyklą ir manau, kad ji pranoksta visus aprašymus. Visos 
graikų šventyklos kartu yra pigesnės, negu ši viena. Labirintas pralen- 
kia Cheopso piramidę. Labirinte yra dvylika dengtų salių, kurių por- 
talai priešpriešais pastatyti, o visi kartu sudaro vieną pastatą. Iš jų še- 
šios salės šiaurės pusėje, kitos šešios — pietų, iš lauko jas jungia bendra 
siena. Labirinto vieni kambariai yra po žeme, kiti virš jų, iš viso yra 
3000, po 1500 kiekvienoje pusėje. Kambariuose, esančiuose žemės pa- 
viršiuje, buvome, vaikščiojome, apie požeminius žinojome iš pasako- 
jimo, nes Egipto sargai nieku būdu nenorėjo mūsų ten įleisti. Ten esą 
Labirintą stačiusių valdovų ir šventųjų krokodilų kapai. Todėl apie po- 
žeminius kalbame, remdamiesi pasakojimais, o paviršiuje esančius pa- 
tys matėme — jie pranoksta žmogaus rankų sugebėjimą." 

Labirintas buvo viso krašto administracijos centras; apie+jį Strabonas 
rašo: „Labirinte toks salių -skaičius buvo įrengtas todėl, kad, papročiui 
reikalaujant, visos apylinkės žymiausi atstovai čia susirinkdavo kartu su 
savo žyniais ir žynėmis aukų aukoti ir dievams dovanų dėti, o taip pat 
ir svarbių reikalų aptarti. Kiekviena apylinkė turėjo savo atskirą pa- 
talpą." o 

Labirinto plotas milžiniškas — 75 000 m2, jis buvo apsuptas kolono- 
mis ir turėjo daugybę įvairiausios paskirties salių, maldos kambarių, 

koridorių, saugyklų. Iš gausybės kolonų tėra išlikusios kelios kaneliū- 
ruotų kolonų nuolaužos, iš freskų — tik fragmentai, o iš gausybės skulp- 
tūrų — tik Fajumo dievo krokodilo ir Merido ežero deivės statulos. 

Viduriniosios karalystės architektūrai būdingos kolonos su kaneliū- 
romis; jų kapitelis — keturkampis abakas; labai paplito kolonos su dei- 
vės Hator reljefais. Pradėta statyti architektūriniai ansambliai su porti- 
kais ir trijų navų kulto pastatai — bazilikų prototipas. | 

Šventyklų vartus puošė pilonai, o priešais šventyklas stovėjo du 
obeliskai. Sfinksų alėjos vedė prie Nilo. 

Apie gyvenamųjų namų architektūrą galima spręsti iš atkasto fa- 
raono Sesostrio II piramidės statytojų miestelio, esančio prie dabartinės 
Kahuno vietovės. Masyvi siena skyrė miestą į dvi dalis. Didžiajame, 
rytų, plote buvo kunigų, architektų namai, sodai, ūkio pastatai, vaka- 
riniame — maži amatininkų nameliai. Visi pastatai iš plytų. Rytinėje da- 
lyje namų konstruktyvinės dalys akmeninės, namai erdvūs, turėję daž- 
niausiai apie 70 patalpų. Namo viduryje buvo kolonų salė, aplink — 
gyvenamieji kambariai. 

Viduriniosios karalystės architektūra, kaip ir kitos to meto dailės 
šakos, nebeturi Senajai karalystei būdingų ramybės bruožų. Atrodo, 
jos kūrėjus slėgė žinojimas, kad jų darbai ne amžiams skirti; jie matė 
senųjų paminklų. griuvėsius, net išplėštą Cheopso piramidę, buvo išgy- 
venę bado laikus. 

Vidurinioji karalystė staigiai ėmė nykti ir, vidaus kovų suvarginta, 
nebeatsispyrė prieš atėjusius iš Azijos hiksus. 

Antrasis pereinamasis laikotarpis, trukęs maždaug 200 m. (XIII-XVII 
dinastijos), pasireiškė kultūros ir dailės smukimu. Hiksai, įsikūrę sostinę 
Nilo deltoje, statė šventyklas savo dievui Sutechui. Jie nenaikino se- 
nųjų panffnklų, tik kai kurių faraonų pastatus pasisavino, įrašydami savo 
vardus. 

Trečiasis didelis Egipto klestėjimo ir galybės laikotarpis (1570— 
1085 m.), istorikų vadinamas Naujosios karalystės vardu, prasidėjo, iš- 
vijus hiksus, ir truko XVIII, XIX ir XX dinastijų valdymo metu. Vieni šių 
faraonų buvo dideli užkariautojai ir savo valdžią bei galybę pažymėjo 
didelėmis statybomis, kurias stiliaus evoliucijos požiūriu galima dalinti 
į du didelius laikotarpius: pirmasis — XVIII dinastijos laikai, antrasis —- 

3. Karnako šventyklos kolonų salė 


XIX i= XX dinastijų laikai. Tarp jų yra trumpas, bet aštriai įrėžtas Echna- 
tono laikmetis, dažniausiai vadinamas Tel-el-Amarnos laikotarpiu. 

Jei Senojoje karalystėje Memfio architektūrai būdingiausios pirami- 
dės, tai Naujosios karalystės svarbiausias pastatas buvo sudėtingo plano 
šventykla. 

XVIII dinastijos laikų architektūra, organiškai suaugusi su Vidurinio- 
sios karalystės palikimu, veikiama užkariautų kraštų kultūrinių įtakų, iš- 
ugdė naują stilių, kuris suderino dekoratyvų ištaigingumą su lygiagrečiai 
kylančiu konstruktyvinių dalių bei visumos maštabų grandioziškumu. 
Naujojo stiliaus klasikinės šventyklos planas susidarė ne iš karto, bet, 
kaip ir piramidė, buvo ilgų ieškojimų vaisius. 

Manoma pirmuoju klasikinės šventyklos kūrėju buvus įžymųjį archi- 
tektą Inenį, kuris Karnake, prie Viduriniosios karalystės laikais pastaty- 
tos dievo Amono-Ra šventyklos, pastatė kolonomis ir faraono Totmeso I 
statulomis papuoštą kiemą ir piloną; kiek vėliau — labai gerai išpla- 
nuotą ir kolonomis dekoruotą hipostilių ir vėl piloną. 

Ypač reikšminga, kad Naujosios karalystės pradžioje architekto Ine- 
nio iniciatyva pradėta kapus kalti atskirai, vakarinio Tebų kranto uolo- 
se. Šie kapai greitai plėtėsi ir pavirto planingomis daugiaruimėmis po- 
žemio šventyklomis, kurias puošė kolonos, daugybė skulptūrų, reljefų 
ir tapybos darbų. Kapo šventykla buvo statoma atskirai, vakariniame 
Nilo krante, prie gyvybės ir mirties ribos. 

Klasikinio stiliaus mažųjų šventyklų planai nepainūs. Sfinksų alėja 
vedė prie pilonų, prieš kuriuos lengvai į aukštį stiebėsi du monolitiniai 
obeliskai. Už pilonų esantis vienas arba keli kiemai buvo iš trijų pusių 
dekoruoti portikais. Iš kiemo įeinama į dengtą kolonų salę, hipostilių, 
egiptietiškai vadinamą apreiškimo sale. Šių salių planas bazilikinis, o 
navų skaičius nevienodas: mažiausiai trys, kartais penkios arba ir 
daugiau. 

„ Už kolonų salės buvo šventų šventovė arba kelios šventų švento- 
vės. Aplink — patalpos šventiesiems laivams, bibliotekai, archyvui, ūkio 
reikalams bei kunigų butai. Visą pastatų kompleksą juosė mūro siena, 
fasade susiliedama su pilonu ir paversdama šventyklą uždara tvirtove. 

Daug painesnis yra didžiųjų Tebų šventyklų planas, pavyzdžiui, 
Karnako. | 

Visi XVIII, XIX, XX dinastijų, vėliau libiečių bei etiopų dinastijų fa- 
raonai, Saiso ir Ptolomėjų laikų valdovai perstatinėjo ir pristatinėjo Kar- 
naką, rodydami savo galybę, turtus, savo laiko dailės pasiekimus. Tie- 
sa, žiaurūs užkariautojai — asirai bei persai, — o prieš juos Echnatono 
naujos religijos šalininkai nesivaržydami griovė ir naikino Karnaką. Ir 
vis dėlto iki šiandien išlikę griuvėsiai stebina savo didingumu, yra lai- 
komi Egipto istorijos, ypač jo architektūros akmeniniu archyvu. 

Karnaką pradėjo statyti XVIII dinastijos, o baigė XX dinastijos val- 
dovai. Tai jau nebe viena šventykla, o daugelio šventyklų miestas. 
Nuostabiai turėjo atrodyti ši didelių plokštumų masė, racionaliai sutvar- 
kyta, erdvių kiemų suskirstyta, žalių palmių miškelių, ežerėlių, ilgų 
sfinksų. alėjų pagražinta. 

XIX a. pradžioje Egiptą lankęs prancūzų mokslininkas Fransua Šam- 
poljonas savo įspūdžius apie Karnaką aprašė laiške broliui: „Visa kas, 
ką Tebuose mačiau, ir viskas, kuo stebėjausi bei žavėjausi kairiajame 
Nilo krante — faraonų nekrokulto slėnyje, atrodo smulku, palyginus su 
Karnako šventyklų griuvėsių didybe! Nė viena antikos, o taip pat nė 

viena Naujųjų amžių tautų nėra architektūros dailės iškėlusi į tokias 
taurios didybės aukštumas, kaip tą buvo padarę egiptiečiai, statydami 
Karnaką.“ 

Karnakas yra atskiras pasaulis, kuriame neprityręs keliautojas gali 
paklysti. Šiandieną turistai, norėdami apžvelgti Karnako teritorijos griu- 
vėsius, lipa į XXII dinastijos libiečių faraono Šešonko (925—914) statytą 
piloną. Iš pilono aukštybių matomi dviejų susikertančių linijų kryptimi 
išsidėstę griuvėsiai. Rytų vakarų kryptim yra Amono šventyklų griuvė- 
siai. Sfinksų alėja nuo Nilo pro Šešonko piloną įeinama į didelį Šešon- 
ko statytą kiemą, kurio viduryje dar tebestovi viena kolona, išlikusi iš 
XXV etiopų dinastijos faraono Tacharkos statytos kolonados. Šio kiemo 
pietinėje pusėje Ramzeso III, o vakarinėje — Sečio II šventyklos. Toliau 
už Ramzeso III pilono — didingiausių maštabų Ramzeso II kolonų salė, 
134 kolonas turintis hipostilius. Jos statybai panaudoti sugriautos Ato- 
no šventyklos akmenys ir dar 50 000 tonų atvežta iš akmens skaldyklų. 
Kolonų salės kūrėjas architektas Majas. 

Už šios salės matosi Amenhotepo III pilonas, uždengiąs faraonės 
Chatšepsut ir faraono Totmeso III statytus, Inenio perstatytus šventyklų 
mūrus. Už jų — Viduriniosios karalystės laikų šventyklos, o toliau pro 
Ramzešo I kolonadą matomi Rytų vartai. Paminėti reikia šio komplekso 
pietuose esantį šventąjį ežerą ir milžiniško didumo skarabėjų, kurį ga- 
lingiausias Egipto faraonas Amenhotepas III pastatė savo vedyboms su 
žemesnės kilmės moterimi Teje sutvirtinti. Skarabėjus dabar restau- 
ruotas. 

Kitų dievų — Amono trejybės, jo žmonos liūtagalvės Mut ir sūnaus. 
mėnulio dievo Honsu — šventyklos išdėstytos šiaurės pietų kryptimi. 
Pietuose du Totmeso III pilonus uždengia Horemhebo ir Ramzeso II 
pilonai, pro juos sfinksų alėja prieinama prie Mut šventyklos, pastatytos 
ežero vandenų plaunamo pusiasalio palmių miškelyje. Mėnulio dievo 
Honsu šventykla — tipingiausias klasikinio stiliaus šventyklų pastatas, o 
prie pat šiaurinės sienos matomi Ptolomėjų statybos dailės globėjo 
dievo Ptaho šventyklos griuvėsiai. 

Ši didinga griuvėsių masė rodo, kad Karnakas buvo daugelio šven- 
tyklų miestas, kurio masyvias plokštumas skaldė erdvūs kiemai ir ilgos 
sfinksų alėjos, o akmenų niūrumą gaivino šventųjų ežerų vandenys ir 
palmių miškelių žaluma. 

Antros pagal dydį klasikinio tipo šventyklos šedevras yra Liuksoro 

šventykla, pastatyta faraono Amenhotepo III (1411—1375) laikais. i 

“ Architektas Amenhotepas, sūnus Hapu, sukūrė aiškaus plano, simet- 
riškų proporcijų, gausybe kolonų dekoruotą didingą Liuksoro šventyk- 
lą, pagal kurią galutinai nusistovėjo Naujosios karalystės klasikinės 
šventyklos kanonas. 

Liuksoro šventyklos pastatų kryptis eina šiaurės pietų linkme. Iš aikš- 
telės, kurioje dar tebestovi vienas obeliskas (jo antrininkas nuo 1836 m. 
puošia vieną Paryžiaus aikščių), pro milžiniškų pilonų portalą įeinama 
į didingą kiemą. Tai Ramzeso II laikų pastatai. Toliau pro antrą piloną 
įeinama į architekto Amenhotepo nebaigtą statyti kiemą su didinga ko- 
lonų alėja. Šios kolonos yra nuostabus įžymaus architekto kūrinys — 
jos gigantiškos, tačiau lengvai kyla į aukštį, nes jų dalių proporcijos 
tiksliai apskaičiuotos. Jos yra pagrindinis dekoratyvinis Liuksoro šven- 
tyklos elementas. Iš viso šventykla turi 151 koloną, kurios kelia papi- 
rusų giraitės įspūdį. 

Liuksoro šventykla sfinksų alėja buvo. sujungta su Karnako, Mut 
bei Honsu šventyklomis ir sudarė vientisą, spalvingą ansamblį, kuris 
skersinėmis sfinksų alėjomis siekėsi su Tebų vakaruose esančiomis val- 
dovų kapų šventyklomis. Iš Liuksoro pasiekiama Amenhotepo III di- 
dinga kapo šventykla, o iš Karnako — faraonės Chatšepsut. 

Visi faraonai, pradedant Totmesu I, architektui Ineniui pasiūlius, ka- 
pus kaldinosi uolose ir statėsi klasikinio stiliaus kapo šventyklas. Dabar 
ši vieta vadinama „Karalių slėniu". Ypač didinga buvusi faraono Amen- 
hotepo III kapo šventykla (architektas Amenhotepas). Iš šios šventyk- 
los iki mūsų yra išlikusios tik milžiniškos 21 m aukščio faraono statulos, 
šiandien plačiai žinomos Memnono kolosų vardu. O du sfinksai dabar 
ilsisi Leningrade, Nevos krantinėje. 

Iš visų to meto nekrokulto paminklų stiliaus požiūriu išsiskiria fa- 
raonės Chatšepsut (XVIII d.) kapo šventykla. Neįprastu keliu sostan 
pakilusi faraonė savo teises gynė visomis priemonėmis. Įžymus archi- 
tektas Senmutas jos kapo šventyklai parinko vietą greta Mentuchote- 
po I, Viduriniosios karalystės pradininko, tuo lyg norėdamas pabrėžti 
jos giminystę su galingu proseniu ir įtvirtinti teisę į sostą. 

Aukštai kalnuose pastatyta ši terasinio tipo šventykla tradiciniu 
(1200 m) keliu susisiekė su slėnio šventykla. Kiekviename dešimtame 

4. Faraonės Chatšepsut kapo šventyklos detalė 


šio kelio metre stovėjo iš smiltainio iškirstas polichromuotas Chatšep- 
sut sfinksas; akinančiai baltus jų pjedestalus puošė reljefai. : 

Chatšepsut kapo šventykla — šis grandiozinių maštabų, didingai 
dekoruotas kūrinys buvo tarsi suaugęs su rūsčių uolų skardžiais. Jo fa- 
sadą sudarė skersinių terasų ir kolonadų derinys, iš slėnio kylančio 
kelio jungiamas į vientisą, harmoningą visumą. 

Išorės didingumui prilygo turtingas vidaus įrengimas: aukso bei 
sidabro spalvos grindys, bronza ir juoduoju metalu inkrustuotos durys, 
daugybė skulptūrų ir reljefų. Šventyklos interjeras rodo, kad dailė tuo 
metu buvo pasiekusi aukštą lygį. 

Deja, griaunamųjų jėgų galybė neaplenkė ir jos: griovė ją Totme- 
sas III, posūnis ir sosto varžovas, įsakęs suskaldyti visas šventykloje 
buvusias faraonės statulas, panaikinti visuose hieroglifų tekstuose Chat- 


šepsut vardą, o jo vietoje iškalti jos tėvo Totmeso | arba vyro Totme- 
so II vardus. Naikino ją Echnatonas, įsakęs naikinti viską, kas galėjo 


23 


priminti dievą Amoną-Ra, naikino ją koptai, naikino musulmonai. Ne 
kartą ir gamtos stichija buvo užpylusi ją griūvančių uolų skeveldromis. 

Apie XVIII dinastijos laikų gyvenamųjų namų bei rūmų architektūrą 
geriausiai pasakoja Echnatono sostinės Achetatono statybos. 

Echnatonas (Amenhotepas IV, 1375—1358), įžengęs į sostą, remda- 
masis viduriniaisiais gyventojų sluoksniais, stengėsi pakirsti Amono-Ra 
kunigų galybę. Jis ėmė skelbti naują religiją, garbinančią vienų vieną 
dievą — Atoną, arba „saulės skydą“, uždarinėjo visas senąsias šven- 
tyklas, kunigus išvaikė, turtus atėmė. Plačiausi Egipto liaudies sluoks- 
niai — valstiečiai, amatininkai, kareiviai, didelė dalis diduomenės ir 
visi kunigai — naujo dievo globos nesulaukė. Jų prieštaravimai bei pra- 
šymai nenaikinti dievo Amono-Ra šventyklų sukeldavo liguistus Echna- 
tono priepuolius, ir jo artimieji, ypač kariuomenės vadas Horemhebas, 
ginklu malšino liaudį. Kaip rašo suomis M. Valteris: „Niekad Nilo kro- 
kodilai 'nebuvo tokie nusipenėję ir niekad jų kūnas nėra gražiau bliz- 
gėjęs, kaip tada, kai buvo malšinami Amono šalininkai. Tada visas Nilas 
buvo raudonas nuo kraujo ir pilna jame plaukiojančių lavonų.“ 

Šita situacija privertė Echnatoną skubiai apleisti Tebus ir persikelti 
į naujai statomą sostinę Achetatoną. Į čia kuo skubiausiai kėlėsi dva- 
ras, diduomenė, Atono kunigai, visi architektai, dailininkai, amatininkai 
ir darbininkai. Čia statybų tempai ir šiandien atrodo buvę neįsivaizduo- 
jamai dideli. Į Achetatoną vežė viską — maisto produktus, gyvulius, 
statybines medžiagas ir medžius, nes išauginti nebuvo laiko. Naujoje 
sostinėje turėjo ramybę rasti faraonas Echnatonas. Miestas buvo pasta- 
tytas apie 1370 m. prieš mūsų erą ir sugriautas, mirus Echnatonui. Mūsų 
dienų žmogų stebina du dalykai — faraonų turtų gausumas ir jų val- 
džios absoliuti galybė. 

Naujoje sostinėje trumpiausiu laiku buvo pastatyta šešios Atono 
šventyklos, faraonų rūmai ir dvi užmiestinės vilos, valstybinės įstaigos, 
dailininkų dirbtuvės ir gyvenamieji namai, diduomenės rūmai, liaudies 
kvartalai. Prieš tai dar reikėjo išplanuoti miestą, iškasti ežerus, basei- 
nus, kanalus ir užsodinti medžius bei palmių miškelius. 

Visiems šitiems darbams vadovavo Tebų dailės mokyklos architek- 
tai ir dailininkai. ' 

Vyriausioji šventykla šiame mieste buvo „Atono namai“ (architektas 
Pereneferis) — visos valstybės ideologinis centras. Pastatą juosė mūro 


24 


sienos, o portalo apiforminimas priminė pilonus, prie kurių ir čia buvo 
pritvirtintos įvairiaspalvės vėliavos. Bet viduje nebebuvo nei kolonų 
salių, nei šventų šventovės, nei patalpų šventiesiems laivams, nei dievų 
statulų. Tikintieji betarpiškai patys kreipdavosi į saulę, apeigos vykdavo 
po atviru dangumi, todėl kieme taisyklingom eilėm buvo pristatyta 
aukurėlių, o centre — didelis aukuras. Prie pilonų, kurie skirdavo kie- 
mus, stovėjo nedideli paviljonai su faraono statulomis ir lotoso stiebo 
pavidalo kolonomis. 

Achetatono šventyklos neturėjo visoms Egipto sakralinėms staty- 
boms būdingo monumentalumo. Jų architektūrinio sprendimo negalima 
laikyti pavykusiu — jos perdaug monotoniškos pasikartojančių kiemų 
bei aukurų eilėmis. Architektai, norėdami paslėpti pigią statybinę me- 
džiagą — nedegtas plytas, stengėsi jas išdekoruoti. Todėl sienas ir pi- 
lonus padengė puikiais realistiniais reljefais bei tapybos vaizdais, nau- 
dojo daug paauksavimų, fajanso bei spalvotų akmenų inkrustacijų. 

Achetatono miesto architektūroje reikšmingesni gyvenamieji pasta- 
tai. Jie padeda pažinti apskritai Egipto gyvenamųjų namų architektūrą. 
Jai būdinga mokamai surasta simetrija, planuojant pagrindines patalpas, 
ir geras išdėstymas antraeilės reikšmės patalpų. Šių rūmų bei vilų api- 
forminimas buvo pagrįstas tradicinių elementų — pilonų, įvairiaspalvių 
vėliavų, kolonų bei skulptūrų derinimu, plačiai panaudojamos įvairios 
naujos medžiagos bei ornamentai — reljefai, paauksavimai; tapyba pra- 
turtinta įvairiaspalvėmis fajanso inkrustacijomis. Kai kurių kolonų liemuo 
pakrypęs, kaip vėjo lankstomo medžio; kapiteliai augalinių motyvų 
arba paukščių pavidalo. 

Arti faraono rūmų bei vyriausios šventyklos spietėsi ištaigingi tur- 
tingųjų namai, — toliau sodai, sandėliai. Viduriniojo luomo gyvenamieji 
namai buvo žymiai kuklesni, o neturtingieji gyveno visai mažuose 
(10xX8 m) nameliuose. Jie neturėjo nei verandų pasislėpti nuo saulės, 
nei sodų, nei ūkio pastatų. 

Echnatonas, kurdamas dievui Atonui himnus, viešpatavo taikiai, bet 
neilgai. Jis mirė, eidamas trisdešimtuosius gyvenimo metus. Po jo atėję 
XIX dinastijos valdovai galutinai atgaivino Amono-Ra kultą, atstatė 
Echnatono sugriautas arba savaime sunykusias šventyklas bei kapus. 
XIX faraonų dinastijos užkariaujamieji žygiai padėjo atgauti prarastas 

5. Liuksoro šventyklos griuvėsiai 


žemes Azijoje ir įsigalėti Nubijoje. Vėl turtai ir vergai plūdo į Egiptą, 
vėl galima buvo imtis didžiųjų statybų. XIX dinastijos valdovai, sustip- 
rinę valdžią krašto viduje ir tarptautinę Egipto padėtį, greta sėkmingų 
pastangų kelti krašto gerbūvį rūpinosi ir sostinės puošnumu bei pra- 
banga. Visas dėmesys pirmiausia buvo nukreiptas į kulto pastatų archi- 
tektūrą, ypač į Aniono šventyklą Karnake. Prie jos buvo pristatyta pa- 
statų, kurie savo didingumu turėjo užtemdyti viską, kas buvo sukurta 
anksčiau. Ši monumentali architektūra turėjo rodyti senosios tikybos 
gyvybingumą ir naujosios dinastijos galybę. Dabar monolitinės kolo- 
nos ir pilonai siekė kolosalinių dydžių: naujasis Karnako pilonas buvo 
156 m, jo vėliavų stovai — 45 m aukščio. 

Ypač puiki naujoji bazilikinio tipo Karnako kolonų salė: jos plotis 
103 m, ilgis 52 m; joje buvo apie 140 kolonų. Nuostabios yra 12 vidu- 
riniosios navos kolonų, kurių aukštis siekė 19,26 metro, o kapitelis vaiz- 
davo pražydusį papiruso žiedą. Šoninių navų kolonų aukštis — 14,74 m. 

Apie šią kolonų salę Šampoljonas rašė broliui: „Aš nieko neaprašinėsiu, 
kadangi mano žodžiai negalės perduoti nė tūkstantosios dalies to, ką 
reikia pasakyti, arba, jei aš rašysiu pačius paprasčiausius žodžius, mane 
palaikys besaikiu entuziastu, net gal bepročiu." 

A. Norovas (XIX a. pirmosios pusės rusų keliautojas) rašė: „Tai ne- 
įsivaizduojamo didingumo kolonų miškas.. Ir kur jis? Viduje pastato. 
Jis verčia giliai susimąstyti, kas šios didybės kūrėjai? Šiandien jų vardai 
jau žinomi: tai architektai — Majas ir Chatianas." 

Vis dėlto reikia pasakyti, kad XIX dinastijos dailei būdingas posūkis 
atgal. Noras gražinti šventyklas neturėjo ribų ir privedė prie perkrovi- 
mo: imta didinti kolonų skaičių bei apimtį, o pačias kolonas raižyti hie- 
roglifų tekstais bei reljefais. Tačiau realistinė Tel-el-Amarnos laikotar- 
pio dailės kryptis išliko ir vėlesniais laikais. 

Ramzeso II statybos pėdsakų yra visame Egipte. Pirmiausia čia pa- 
minėtina uolose iškaltos dvi Abu-Simbelio šventyklos, viena pašvęsta 
faraonui Ramzesui II, kita — jo žmonai Nefertari. Tai vienas žymiausių 
Egipto architektūros paminklų, kuris pralenkė visa, ką iki tol faraonai 
buvo užmanę. 

Monumentalūs buvo ir XIX bei XX dinastijos faraonų kapai, iškalti 
Tebų vakaruose. Savo plotu ir papuošimų turtingumu jie pralenkia visus 
„XVIII dinastijos faraonų uolų kapus. Ypač didinga yra Ramzeso II kapo 
šventykla (architektas Penra). Dar ir dabar kapo pirmame kieme tebėra 
monolitinė didžiausia pasaulyje faraono statula. 

Iki dabar gerai išsilaikė Sečio I kapo požeminės patalpos. Šį kapą 
ir įspūdį, kuris kyla, jį aplankius, vaizdžiai aprašė minėtas A. Norovas. 
„Įžengus į koridorių, kuris leidžiasi gilyn į tamsą, aš nustebau, ir su 
kiekvienu gilyn žengtu žingsniu didėjo mano susižavėjimas. Įsivaizduo- 
kite galeriją, kaip Vatikano arba Ermitažo, turtingai dekoruotą tapyba, 
kuri buvo tokia šviežia, lyg Rafaelis tik vakar ją būtų baigęs tapyti... 
Toliau eilė piliastrais dekoruotų salių... Visose tokie gyvi tapybos vaiz- 
dai, lyg tik dabar juos būtų nutapę faraonų Rafaeliai. Šių salių gale 
skersinėje, lyg puotai skirtoje, patalpoje stovėjo faraono sarkofagas..." 

Kitų faraonų kapai buvo irgi panašiai įrengiami, ir XVIII dinastijos 
faraono Tutanchamono kapas, atkastas 1922 m., palyginti su jais yra 
labai kuklus ir nesudėtingo plano. 

Nepaisant statinių didelių maštabų, jų turtingumo ir ištaigingumo, 
XIX dinastijos architektūra pasireiškė schematišku pedantiškumu, tobu- 
lai atliktu, nors kartais neišbaigtu vidaus ir išorės apiforminimu. Ir vis 
dėlto ji rodo smukimo pradžią. Jos kūriniai stokoja to tauraus saikin- 
gumo, gracijos bei jėgos, tų ypatybių, kuriomis pasižymėjo XVIII di- 
nastijos kūryba. 

Tolimesnį Egipto architektūros augimą stabdė Naujosios karalystės 
pabaigoje (XIII-XI a. pr. m. e.) pasikeitusios politinės ir ekonominės 
sąlygos, prasidėjusios nesėkmės užsienio politikoje. Naujai iškilusios 
tautos susijungusios sugniuždė chetus, užgrobė Egipto žemes Azijoje 
ir priartėjo prie pat Egipto sienų. Smarkiai spaudė libiečiai. Jau XX di- 
nastijos faraonui Ramzesui III teko gintis nuo Egėjo tautų, kurios veikė 
kartu su libiečiais. Kraštą vargino ir vidaus suirutės, didėjo dirbančiųjų 
nepasitenkinimas. Valstybė nusilpo, sustojo statybos. Tačiau Ramzeso 1II" 
laikais dar buvo pastatyta Honsu šventykla Karnake ir monumentali 
kapo šventykla vakarinėje Tebų dalyje. 

Ekonomikos smukimas, be abejo, atsiliepė architektūrai ir dailei; 
žinoma nemaža nekrokulto darbininkų streikų. Yra likę Tebų nekropolio 
dienyno užrašai, kuriuose sakoma: „„Mes ateiname ir dėl bado, ir dėl 
troškulio, trūksta rūbų, trūksta aliejų, trūksta žuvies, trūksta daržovių!" 

Nuo II tūkstantmečio pabaigos Egipto galybė nesulaikomai smuko. 
Pirmame tūkstantmetyje padažnėjo vidaus kovos tarp vergų ir vergval- 
džių, tarp valstiečių ir didikų. X a. pr. m. erą Egiptą valdė libiečių 
faraonai, o VIII a. pr. m. e.— Nubijos karaliai. 671 metais prieš mūsų 
erą Egiptą užkariavo asirai, kuriuos išvijo Deltos srities Saiso valdovai, 
susijungę su graikų miestais, Lidija ir Mažosios Azijos kraštais. Saiso 
valdovų (663—525) valdomas Egiptas atgavo nepriklausomybę, ai 
rėjo. Tai vėl tam tikras Egipto žydėjimo laikotarpis. 

Tuo metu statybos vyko beveik tik naujoje sostinėje — Saise. Čia 
buvo pastatyta deivės Neit šventykla valdovams laidoti. Deja, šių pa- 
statų neliko, apie juos šiek tiek sužinome tik iš Herodoto raštų. 

Apie Neit šventyklos maštabus ir įrengimus kalba vienintelis išlikęs 
gigantiškas naosas (niša), iškaltas iš vieno akmens, turįs 25 metrus aukš- 
čio, sveriąs 500 tonų. Jo paviršius labai tobulai poliruotas. Saiso faraonai, 
stengdamiesi gaivinti senąsias tradicijas, lyg pabrėžė pasiryžimą išsau- 

goti nepriklausomą ir tokią pat galingą valstybę, kokia Egiptas buvo 
Senosios karalystės metu. 

Egiptą užkariavo Aleksandras Makedonietis. Po jo mirties 300 m. 
kraštą valdė makedonų Ptolomėjų dinastija. Ptolomėjų laikais irgi buvo 
pastatyta puikių šventyklų, remiantis senaisiais tradiciniais kanonais. 


SKULPTŪRA 


Egipto skulptūros pradžia siekia neolito laikus. Jos atsiradimą sąly- 
gojo kultinė paskirtis, pirminės magijos poveikyje plitęs buities daiktų 
puošimas gyvulių bei žvėrių atvaizdais. Paskutiniųjų neolito amžių ka- 
puose jau randama žmogaus pavidalo statulėlių. Jos grubaus darbo, 
labai apibendrintos, kojos, rankos dar slypi akmens ar molio masėje, 
išryškinti tik tie kūno organai, kuriems buvo teikiama daugiau maginės 
reikšmės. 

Jau II dinastijos laikais Egipto skulptūroje buvo nusistovėję esminiai 
stiliaus bruožai (faraono Chasechemo statula), kurie ypač plačiai pasi- 
reiškė IV dinastijai valdant. Nuo tada išsiskiria dviejų krypčių skulptū- 
ros kūriniai: vieni — valdančiuosius, kiti — liaudį vaizduojantieji. 

Pirmąją arba oficialiąją Egipto plastiką sąlygojo architektūros ir re- 
ligijos reikalavimai. Medžiaga turėjo būti patvari, nebijanti laiko, o vei- 
das — atspindėti tik esmingiausius portretuojamojo bruožus. Todėl 
Egipto oficialiosios skulptūros pagrindinis stiliaus bruožas — statišku- 
mas ir frontališkumas: galva statmena pečiams, žvilgsnis nukreiptas tie- 
siai pirmyn. Egiptiečiai frontališkumo dėsniu grindė rimties bei garbin- 
gumo supratimą. 

Šis frontališkumas neleido laisvai rinktis plastinių formų. Dievus arba 
garbingus mirusiuosius galima buvo vaizduoti tik frontaliai — stačius 
arba sėdinčius. Moterys, vyrai ir vaikai sudarydavo šeimynines grupes. 
Dar galima buvo vaizduoti valdovų ir dievų grupes. Štai tos pozicijos, 
kurių laikytasi visais Egipto istorijos laikais. Atskiros kūno dalys taip 
pat turėdavo tam tikrą pastovią padėtį. Sėdint — viena ranka prie krū- 
tinės, kita ant kelių padėta, abi kojos statmenai remiasi į grindis: Sto- 
vint abi rankos nuleistos prie šonų, kartais dešinė pakelta, laikanti 

6. Moteris su dviem vaikais 


lazdą, kairė koja šiek tiek atkišta į priekį. Tuo norėta parodyti judė- 
jimą, bet parodytas tik sustingimas, žengus pirmą žingsnį. Šių dienų 
žiūrovą ypač nejaukiai nuteikia šeimos grupinės skulptūros, kur žmona 
sėdi greta vyro ir abu, lyg vienas kito nejausdami, įsmeigę akis, žiūri 
kažkur tolyn, tarsi į amžinybę. Jei dailininkas nori parodyti, kad jie vie- 
nas kitam artimi ir myli, gali tik sujungti jų rankas arba leisti žmonai 
apkabinti vyrą. Net motina, maitindama savo kūdikį, negali į jį pažvelg- 
ti. Stilius reikalauja, kad, nematydama kūdikio, per jį žvelgtų į pasaulį. 
Tik liaudies moteris vaizduojama realiau, kartais su dviem vaikais. 
Skulptūra turėjo atitikti ir egiptiečių žmogaus idealo supratimą: 
dievai ir žmonės turėjo būti vaizduojami liekni, laiko neliečiami, amži- 
nai jauni, žavūs. Kuriant niekad nesenstančių dievų statulas, šis stiliaus 
reikalavimas buvo nesunkiai išlaikomas. Tačiau, vaizduojant žmones, 
amžinos jaunystės būtinumą komplikuodavo antrasis principas, reikala- 
vęs, kad statulos būtų panašios į mirusįjį, kad Ka galėtų atpažinti savo 
kūną. Tarp šių dviejų kraštutinumų — grynai idealistinio ir pagal gali- 
mybę natūralistinio — augo Egipto skulptūra visais istorijos laikais. 

Stiliaus reikalavimai, apibrėžtos plastikos formos buvo privalomos 
tik oficialiajai skulptūrai. Liaudies atstovų skulptūrėlės, kurios patekda- 
vo į faraonų bei didikų kapus, kad ir amžinybėje tarnautų jiems, buvo 
kuriamos laisvai, įvairiausiose gyvenimiškose situacijose, prie visokių 
darbų. Tai šokėjai, dainininkai, kepėjai, statybininkai, audėjai, žvejai, 
kareiviai, raštininkai — sunku išvardinti visus tuos, kurie nešė gyveni- 
mo naštą. Šios skulptūrėlės nebuvo sąlygojamos nei frontališkumo, nei 
kapo architektūros, jos turėjo išreikšti tik tam tikro darbo judesį. Ka- 
nonų nevaržomi dailininkai pasirinkdavo joms minkštesnį kalkakmenį 
arba medį ir kūrė realistiškus kūrinius, vadinamus mažųjų formų 
skulptūra. 

Senosios karalystės faraonų statulų rasta nedaug — tai Chasechemo, 
Džoserio, Snofru, Cheopso, Chefreno, Mikerino. Paminėtina faraono 
Chefreno juodojo diorito statula, kompaktiškiausias to laikotarpio pa- 
vyzdys. Valingo ir stipraus žmogaus veide nejauti nuotaikos virpėjimo, 
jo raumenys įtempti, sudievinto valdovo atvaizdas kupinas ramybės ir 
rimties. 

Egipto skulptūroje svarbią vietą užima sfinksai. Sfinksu norėta iš- 
reikšti faraono dieviškumą. Tai pirmos skulptūros, statytos ne maldyk- 
lose; jas galėjo matyti visi žmonės. Ypač reikšmingas Egipto dailėje 
didysis“sfinksas, iškaltas iš kalkakmenio uolos, netoli faraono. Chefreno 
slėnio šventyklos. Jo kūnas primena gulintį liūtą, o plytos rusvumo vei- 
das perteikia Chefreno portretinius bruožus. Galvą dengia raudonų 
mėlynų dryžių faraono skarelė ir šventoji gyvatė — urėjus; smakrą 
puošia faraoniška barzdelė. 

Ir diduomenės mastabų skulptūras sąlygojo kultinė paskirtis. Čia 
mirusysis vaizduojamas stovįs arba sėdįs soste, kartais ant žemės, pa- 
rietęs kojas. Visų jų galvos pakeltos, kūnų pozicijos vienodos. Vyrų 
kūnai rusvai plytinės spalvos, moterų — gelsvi, visų plaukai juodi, o 
rūbai balti. Stipriai pabrėžtas portretinis panašumas. Tokios yra Cheop- 
so piramidės architekto Chemiūno, raštininko Kai, karalaičio Kaperio 
ir kitų statulos. 

Mastabose rastos ir grupinės skulptūros: tai dažniausiai šeimos arba 
motinos su vaiku grupės. Didžiųjų piramidžių mastabose greta sarko- 
fago išliko labai meniškų faraono giminių skulptūrinių portretų („,atsar- 
ginių galvų"). 

Senosios karalystės sostinė buvo Memfis. Čia vyko didieji valsty- 
biniai darbai, čia telkėsi žymiausi to meto dailininkai ir architektai, čia 
vyriausieji kunigai sudarinėjo „kanonus“. Todėl ir to laikotarpio skulp- 
tūros stilių formavo daugiausia Memfio dailės mokykla; ji veikė ir pro- 
vincijos dailės mokyklas. Žymiausiu jos nuopelnu reikia laikyti portre- 
tinės skulptūros išsivystymą. 

Egipto skulptūroje svarbiausia buvo teisingai pavaizduoti realybę. 
Dėl to čia žmonės aprengti savo laiko rūbais, nuogi tiktai vaikai, kar- 
tais šokėjos. Ši kryptis būdinga visai Egipto dailei, ir tuo ji skiriasi nuo 
graikų, siekusių sukurti idealią žmogaus statulą — abstrahuotą, atitrauk- 
tą nuo gyvenimo. | 

Kalbant apie Egipto skulptūrą, būtina prisiminti skulptorių meistriš- 
kumą. Jau Senosios karalystės laikais egiptiečiai buvo puikiai įsisavinę 
net sunkiausiai įveikiamas skulptūrines medžiagas — raudonąjį ir juo- 
dąjį granitą ir kietąjį dioritą. Jie išgaudavo detalių aštrumą, plokštumų 
minkštumą, o paviršių gludinimu prilygo mūsų dienų kūrėjams, kuriems 
tiek daug padeda technika. Šia linkme nieko naujo nebuvo pasiekta ir 
Naujosios karalystės laikais. Tačiau geriausios Egipto statulos yra iš me- 
džio arba kalkakmenio. Egipto skulptoriai žinojo, kad, įtemptai kovo- 
jant su kieta medžiaga, atslūgsta kūrybinis polėkis. Ir vis dėlto jie imda- 
vosi granito bei diorito. Iš vienos pusės — akmens kietumas turėjo 
amžiams išsaugoti garbingą mirusio valdovo vardą, o iš kitos — meni- 
ninkus viliojo puikios šių taurių akmenų ypatybės. Tokias skulptūras 
meistrai paprastai gerai nušlifuodavo, leisdami suspindėti natūraliam 
akmens grožiui, nors šiaip visas statulas, reljefus, ornamentus, net hie- 
roglifus buvo įprasta dažyti. 

Reikia pažymėti egiptiečių techniką. Egiptiečių menininkai dirbo pa- 
čiais primityviausiais įrankiais. Nenuilstama kantrybė — jų kūrybos pa- 
grindas. Visos skulptūros padarytos mažu variniu kaltuku ir mediniu 
lygintuvu. Gludinimo įrankiai — apskritas rutulys, vanduo ir smėlis. Dar- 
bas buvo ilgas ir sunkus, nes tik kalkakmenį galima skaldyti didesnėmis 
skiltimis, o kietųjų akmenų aštriu kaltuku teįmanoma nutrupinti smulkias 
skeveldrėles; šlifuoti juos dar sunkiau. 

Kaip jau minėta, Egipto skulptūros gana statiškos, tačiau jų veidai 


„gyvybingi. Šito gyvybingumo joms suteikdavo akys. Akys paprastai bū- 


davo daromos iš vieno arba kelių skirtingų rūšių akmenų ir gipso mase 

Ill. Nefertitės skulptūrinis poriretas 


š by 


7. Faraono Sesostrio III skulptūrinis portretas 8. Faraono Amenemheto III sfinksas 


įlipinamos į akių tuštumas. Akies baltymui skulptoriai dažnai naudoda- 
vo visai baltą akmenį, vyzdžiui — gabalėlį juodo. Luvre esančio rašti- 
ninko akyse į vyzdžio vidurį įstatytas sidabrinis spurgelis, kuris, šviesai 
krintant, švyti ir suteikia veido bruožams ypatingo gyvumo. 

Iš Senosios karalystės skulptūrų atskirai pažymėtinos VI dinastijos 
faraono Pepio I ir jo sūnaus Marnerio statulos. (Pepis I šešerių metų 
pradėjo faraonauti, mirė turėdamas 100 metų.) Jo natūralaus dydžio 
kūnas padarytas iš medžio ir apkaltas varinėmis plokštelėmis, prisags- 
tytomis mažomis varinėmis vinutėmis. Darbas tobulas; ypač meniška 
galva, kuriai gyvybingumo teikia įstatytos akys. Atrodo, metalo tech- 
nikos egiptiečiai buvo išmokę seniai, nes jau II dinastijos laikais buvo 
daromos varinės valdovų statulos. Tačiau metalo darbai Egipte nebuvo 
visuotinai paplitę: vyravo akmens darbai. 

Senosios karalystės menininkai poetiškai, beveik naiviai suvokė pa- 
saulio reiškinius — jiems svetimas nerimas ir abejonės, ieškojimai ir įnir- 

< IV. Tutanchamonas su žmona Anchesenamun namuose 
"J 


tingų kovų įtampa. Jų statulos nepasižymi psichologiniais išgyveni- 
mais — valdovai didingi, liaudis — darbuose paskendusi. 

Kitus bruožus turi Viduriniosios karalystės skulptūra. Jei liaudis čia 
vaizduojama tokia pat darbšti, tai valdovų portretiniai veidai kupini gi- 
laus rūpesčio, sudvasinti. 

Viduriniosios karalystės pradžioje, įsigalėjus XI dinastijai, dailėje 
ryškėjo dvi kryptys, dvi mokyklos. Šiaurėje, kur Senosios karalystės lai- 
kais plačiai reiškėsi Memfio dailės mokykla, naujųjų valdovų užsakytus 
darbus dailininkai kūrė, pasiremdami šios mokyklos tradicijomis. Jų 
skulptūrų apgalvota kompozicija ir geros proporcijos. 

Pietuose, kur Memfio mokyklos įtaka buvo žymiai silpnesnė, daili- 
ninkai rėmėsi neaukšto meninio lygio vietos tradicijomis. Todėl faraono 
Montuchotepo III statulos yra grubaus darbo, naiviai žiaurios veido iš- 
raiškos. Tačiau jau XII dinastijos pradžioje abi šios kryptys susivienija 
ir įsitvirtina naujojoj sostinėj Tebuose. Tebų dailės mokyklos menininkai 
ne tik pasiekė Senosios karalystės skulptūros lygį, bet tam tikru požiū- 
riu pralenkė įį. Iš to laikotarpio randama gausiai žanrinės, liaudies buitį 
vaizduojančios mažųjų formų skulptūros. 

XI-—XII dinastijų laikais Egipto valstybė vėl ėmė stiprėti, gerovė 
kilti. Tačiau valdovai vis dar įtemptai kovojo su nomarchais, jiems teko 
nugalėti atvirus ir-slaptus priešus. To meto skulptoriai savo valdovų vei- 
duose perteikė laiko dvasią. Gilios raukšlės vagoja kaktą ir visą veidą. 
Jos nenoromis primena kietus ir niūrius faraono Amenemheto | žodžius 
savo sūnui: „Nemylėk nė vieno brolio, pštorėk nė vieno draugo. Tie, 
kurie mano duoną valgė, sukilo prieš mane.“ 

Sustiprėję Viduriniosios karalystės valdovai stengėsi savo pamink- 
lais prilygti Senosios karalystės valdovams. Tačiau dauguma kultinės 
paskirties skulptūrų schematiškos, suidealintos, pozos sustingusios; silp- 
nai moduliuotos akys. Be to, faraonai, norėdami save iškelti, statėsi 
statulas ne tik kapų šventyklose, bet ir už jų sienų. Jos dažniausiai ko- 
losalinės; jų tikslas — įtvirtinti liaudies sąmonėje faraono didybę. Šios 
krypties viršūne reikia laikyti nuostabias Sesostrio III skulptūras, kurių 
portretinis panašumas ir veido psichologiškumas pasiekė nepakartoja- 
mo tobulumo. Meniniu požiūriu stiprūs yra sfinksai su faraono Ame- 
nemheto III skulptūriniais portretais. 

Naujosios karalystės laikais, nugalėjus vidaus ir užsienio priešus, kai 
grobis, turtai ir užkariautų kraštų belaisviai leido džiaugtis prabanga ir 
ugdė rafinuotą, ištaigingai gyvenančią Egipto visuomenės viršūnėlę, ir 
skulptorių dėmesį patraukė gražūs ponai ir ponios, sudėtingi jų peru- 
kai, permatomi, daugybe klosčių krentą drabužiai. Viduriniosios kara- 
lystės valdovų veidus slėgusi niūri rimtis čia dingo. To laiko dailė pa- 
liko nuostabių meno paminklų, pasižyminčių monumentalumu ir deko- 
ratyvumu. : 

Naujosios karalystės skulptūros vystymąsi galima skirstyti į tris pe- 
riodus: Chatšepsut ir Totmeso III, Amenhotepo III ir Tel-el-Amarnos 
skulptūra, Ramzeso II laikų skulptūra. 

Pirmajame Naujosios karalystės periode Egipto dailės augimui ir 
toliau vadovavo Tebų dailės mokykla. Skulptūros, sukurtos faraonės 
Chatšepsut ir Totmeso III valdymo laikais, dar artimos Viduriniosios ka- 
ralystės darbams. Antrajame, vadinamajame „,,„moteriškajame“ dailės 
kūrybos laikotarpyje visai įsigali rafinuotas, akvareliškai minkštas sti- 
lius, išsivystęs Amenhotepo III laikais ir nauja kryptim pasireiškęs jo 
sūnaus Echnatono viešpatavimo metu. 

Apie Naujosios karalystės pirmojo laikotarpio meną daugiausia 
medžiagos teikia faraonės Chatšepsut šventyklos skulptūros. Jų buvo 
sukurta daugiau kaip du šimtai. Šis skulptūrų skaičius rodo, kad, vado- 
vaujant architektui Senmutui, dirbo didelis būrys geriausių Tebų mo- 
kyklos dailininkų. Vienos faraonės Chatšepsut statulos buvo skirtos 
šventyklos eksterjerui — tai kolosai, stovintieji prieš pilonus arba ko- 
lonas, ir sfinksai. Tačiau jos turėjo mažiausiai panašumo, jose faraonės 
Chatšepsut bruožai nužymėti labai apibendrintai. Statulos, skirtos šven- 
tų šventovei, turėjo būti labai panašios: to reikalavo kultinė jų paskir- 
tis. Jas kūrė įžymiausi to meto skulptoriai. Šventų šventovės pagrin- 
dinė statula padaryta iš marmurui giminingo kalkakmenio, o kitų ketu- 
rių veidai bei rankos dažytos rausvai ir padengtos laku. Nepaisant vy- 
riškų faraonės rūbų bei galvos apdaro, dailininkas sugebėjo perteikti 
moteriškąjį Chatšepsut žavumą, švelnumą. 

Idealizuoti ir kartu individualūs skulptūriniai portretai, kuriuos kur- 
damas dailininkas atmeta neesminius bruožus ir rūpestingai iškelia pa- 
grindinius, yra to meto faraonų portretų pagrindas. Tokios yra Totme- 
so III ir jo įpėdinių skulptūros. Kairo muziejuje stovi didinga, iškilmingos 

9. Faraonės Chatšepsut portretinės skulp- 10. Faraonas Totmesas III aukoja 
tūros detalė 


rimties kupina faraono Totmeso III dviejų metrų aukščio statula. Tačiau 
joje jau žymus rafinuotumas, veide nebėra rūsčiai kietos energijos, kuri 
ženklino Viduriniosios karalystės valdovus. Naujosios karalystės valdo- 
vas, gyvenęs puikaus dvaro išpuoselėtoje kultūringoje aplinkoje, pa- 
siduoda jos įtakai, ir tai atsispindi jo veide: švelni šypsena lyg virpa 
ant jo lūpų. Ši pilko bazalto nugludinta statula yra nuostabus meno kū- 
rinys. Ji traktuota minkštai, nėra. aštrių linijų, viena forma nepastebimai 
persilieja į kitą. 

XVIII dinastijos viešpatavimo viduryje Tebų dailės mokyklos kryptis 
keičiasi. Toimeso IV ir ypač Amenhotepo III laikais pasireiškia vadina- 

moji „moteriškoji“ dailės kryptis. Minėtų faraonų valdymo metu Egip- 
tas džiaugiasi laimėtų karų vaisiais, o parsigabenti turtai ir vergai pa- 
kelia krašto gerbūvį. Diduomenė ima dėvėti brangius ir plonus lino 
audinius — visonus, sudėtingus perukus, gausiai puošiasi juvelyriniais 
papuošalais; prabangiai įrengiami interjerai. Visa tai, be abejo, atsilie- 
pia ir dailėje. Skulptūroje įsigali švelnumas ir dekoratyvumas, dažnai 
peraugąs į perdėtą puošnumą. Statulų forma apvalėja, jos tarsi išsiver- 
žia iš kieto akmens, jų paviršių dabar dengia smulkiai banguojančios 
rūbų klostės; įmantrūs galvos plaukų sušukavimai keičia veido išraišką, 
o pati statula skęsta šviesos bei šešėlių žaisme. Tačiau vis dėlto išlieka 
būdingas skulptūros veržimasis į monumentalumą bei grandioziškumą. 
Faraono Amenhotepo III statulų aukštis siekia 21 metrą. 

Daug yra išlikę to laikotarpio mažųjų formų plastikos, kuri skiriasi 
nuo Viduriniosios karalystės daugiafigūrinių žanrinių skulptūrų. Dabar 
mažiau grupinių scenų, daugiau pavienių statulėlių. Iki mūsų dienų yra 
išlikę medinių statulėlių, vaizduojančių įžymias ponias ar vaidilutes su 
lotoso žiedais rankose. Jos iškilmingai susišukavusios ir apsivilkusios 
ilgais klostytais permatomais rūbais, lieknos ir gracingos. Egipto skulp- 
toriai pirmieji pasaulyje išmoko vaizduoti kūną per ploną audinį. 

Mažosios plastikos statulėlės dažniausiai išdrožtos iš juodojo me- 
džio ir“ inkrustuotos įvairiomis brangiomis medžiagomis. Pavyzdžiui, 
dainininkės Ranai rūbai dekoruoti sidabro siūlais, kaklas ir rankos — 
aukso žiedais (Maskvos Puškino dailės muziejus). 

Žymiausias mažosios formos plastikos šedevras yra faraono Amen- 
hotepo III žmonos Tejės portretinė skulptūrėlė, kurios išlikusi tik gal- 
vutė. Ypač krinta į akis tobulai išryškinta juodojo medžio faktūra, akys 
inkrustuotos, kaktą juosia auksinis kaspinas. Juodų plaukų perukas pa- 
dengtas stiuku ir papuoštas melsvos glazūros karoliais. Tėra išlikęs tik 
vienas auksinis lazuritu inkrustuotas auskaras. Minkštai moduliuotas vei- 
das perteikia įtakingiausios ir valdingiausios faraono Amenhotepo III 
žmonos, Echnatono motinos, portretą. 

Atskirą Egipto dailės skyrių sudaro Tel-el-Amarnos dailė. 

Jaunasis faraonas Echnatonas, persikėlęs į naujai įkurtą Egipto sosti- 
nę, kvietėsi iš visur čia dailininkus ir globojo juos. Kaip religijoje, taip 
ir dailėje padvelkė gaivūs vėjai. Jaunieji dailininkai, išsivadavę iš ka- 
nono varžtų, savo kūriniuose siekė tiesos ir tauraus paprastumo. Echna- 

11. Faraono Tutanchamono žmo- 
nos Anchesenamun skulptūri- 
nis portretas 


tonas rėmė šią naująją kryptį mene ir leido net save vaizduoti kaip 
gyvą, kasdienišką žmogų, be dieviško didingumo, intymioje šeimyninių 
santykių aplinkoje. Tel-el-Amarnos dailės realizmas ypač aiškiai pasi- 
reiškė skulptūroje. Tai rodo mergaitės torsas, rastas pirmųjų kasinėjimų 
metu. Egipto skulptūros istorijoje — pirmas taip minkštai, apčiuopiamai 
traktuoto nuogo kūno pavyzdys ir dar faraono dukters. 

Iš visų Tel-el-Amarnos portretinių skulptūrų minėtinos trys faraono 
žmonos Nefertitės skulptūros. Dvi pirmosios buvo rastos skulptoriaus 
Totmeso dirbtuvėje, kasinėjant Tel-el-Amarnoje 1911—1913 mMm.; tre- 
čioji — 1933 m. Plačiai žinoma Nefertitės polichrominė skulptūrėlė, kuri 
per karą buvo saugoma Maskvoje (jos autorinis muliažas yra Kauno 
M. K. Čiurlionio dailės muziejuje). 

Šiai skulptūrai savo meniškumu prilygsta Totmeso dirbtuvėje rasta š 
iš kristalinio smiltainio- iškalta Nefertitės galvutė (19 cm aukšt.), nors 
pastaroji ir nebaigta. Nuostabiai šilta smiltainio faktūra. Veido formos 
sudvasintos: matyti, kad dailininkas neimituoja ir nėra natūralistas. Jis 
mokėjo atrinkti esminius bruožus ir sukūrė gyvybe alsuojantį veidą. 
Kūrėjo ranka „ypatingai lengvai modeliavo Nefertitės lūpas, vos palies- 
dama ryškino skruostus, smilkinius. Visi trys iki mūsų dienų išlikę Ne- 
fertitės portretai yra kupini moteriško žavesio. Trečioji skulptūrėlė Ne- 
fertitę vaizduoja paskutiniaisiais gyvenimo metais. Ji padaryta iš 
kalkakmenio, visu ūgiu. 

Apie skulptoriaus Totmeso kūrybą kalba ir nebaigti faraono Echna- 
tono skulptūriniai portretai. Kaip ir Nefertitės skulptūrose, juose daug 
panašumo ir gyvybingumo. Tačiau tai liguistas gyvybingumas, spindu- 
liuojąs fanatiško užsispyrimo jėga. To paties stiliaus yra faraono dukrų 
ir jo žento Smencharo portretiniai biustai. 3 

XVIII din. faraono, Echnatono žento, Tutanchamono kape skulptūrų 
rasta nedaug: Tutanchamono auksinės kaukės, keturios deivės prie sar- 
kofago ir dvi faraono statulėlės ant leopardo. Visi kūriniai turi aiškių 
Tel-el-Amarnos skulptūros stiliaus žymių. 

Trečiasis Naujosios karalystės dailės vystymosi etapas sutampa su 
Ramzęso II (1298—1232) viešpatavimu. Ramzesas II visame Egipte statė 
grandioziškiausius paminklus. Iš jų ypač žymi Abu-Simbelio šventykla, 
šiuo metu baigiama perkelti į kitą vietą, ir Ramzeso II kapo šventykla 
vakarinėje Tebų dalyje. Šių šventyklų vidų ir išorę puošė milžiniškos 
statulos. Prieš Abu-Simbelio šventyklos pilonus yra iš tos pačios uolos 
iškaltos keturios sėdinčios 20 metrų aukščio statulos. Viena Ramzeso II 
statula puošia Kairo aikštę ir šių dienų architektūros fone nenustoja 
savo didybės. Ypač didingos Ramzeso II šešios statulos priešais Liukso- 
ro šventyklos pilonus. Nauja šioje kūryboje tai, kad statulos gigantiškos, - 
monolitiškos, iškaltos iš vieno akmens. 

Tačiau ne šios skulptūros apibūdina laikotarpio stilių. Naujosios ka- 
ralystės antrosios pusės skulptūros stilių geriausiai nusako kapų šven- 
tyklų vidaus statulos. Iš jų matome, kad buvo grįžta prie Tebų mokyk- 
los stiliaus, kuris reiškėsi prieš Tel-el-Amarnos perversmą. Nugalėjus 
vadinamąją Echnatono hereziją, kunigai ir diduomenė norėjo savo at- 
vaizdus matyti tokius 'puošnius ir iškilmingus, kokie buvo jų prosenių. 

12. Ramzesas II soste 


Rūbų ir perukų linijos, susižavėjimas išoriniu dekoratyvumu, šviesos bei 
šešėlių žaismas beveik užgožė realistines tendencijas. Tačiau faraonai 
»ir jų žmonos tebebuvo vaizduojami pasaulietiškai. Geriausias šių pa- 
minklų pavyzdys yra Ramzeso II statula, esanti Turino muziejuj. Skulp- 
torius, kurdamas šio galingo valdovo atvaizdą, atsisakė tradicinio, ka- 
nonų nustatyto traktavimo. Jis nesistengė perteikti tvirtų raumenų, iš- 
tempto kaklo, bejausmių, į tolį įsmeigtų akių. Faraonas apsivilkęs dvaro 
rūbais, apsiavęs sandalais. Tvirtai išsivysčiusį kario kūną dengia krin- 
tančios rūbų klostės. Didelis portretinis panašumas: stambi pakumpusi 
nosis, tankūs antakiai, gerai modeliuotos akys. Dailininkas meistriškai 
pavaizdavo valdingą, energingą vieną žymiausių Egipto faraonų. Nors 
Ramzeso II statula idealizuota, bet tai jau nebėra dieviškojo Ra sūnus, o 
realus, žemiškas valdovas. Šitoks pasaulietiškas faraono atvaizdo trak- 
tavimas būtų buvęs neleistinas prieš Tel-el-Amarnos laikus. 

13. Dievas Ptahas — Mem- 
fio mokyklos dailės 
darbų globėjas 

ė 


Paskutiniuoju tūkstantmečiu Egipto skulptūra nieko naujo nebepa- 
siekė. Tik Saiso laikais skulptoriai, gaivindami Senosios karalystės tra- 
dicijas, sukūrė virtuoziškai tobulų akmens skulptūrų, tačiau jų iki ŽMų 
dienų nedaug teišliko. 

Visi Egipto dailininkai — ir Senosios karalystės skulptoriai, kurie 
Chefreno kapo šventyklai iškalė 30 žmogaus ūgio statulų, ir Viduri- 
niosios karalystės, kurie buvo iškalę tiek daug sėdinčio faraono Sesost- 
rio I statulų, šiandien saugomų Kairo muziejuje, ir tie, kurie Naujosios 
karalystės pradžioje Chatšepsut šventykloje, Senmutui vadovaujant, 
"buvo iškalę daugiau kaip 200 faraonės statulų, — dirbo pagal nustaty- 
tus dėsnius, gipsinius arba kalkakmenio modelius. Tokių modelių iki 
mūsų laikų tėra išlikę tik iš Tel-el-Amarnos laikų, iš Totmeso ir kitų 
skulptorių dirbtuvių. Daug daugiau yra likę vėlyvojo laikotarpio skulp- 
tūrų modelių. Modeliai nugaroje ir apačioje turi langelių tinklą, kuris, 

prieš pradedant darbą, būdavo užbrėžiamas ant akmens bei medžio 
bloko iš šešių pusių. Pagalbinis tinklas rodo, kaip skulptoriai privalėjo 
stropiai laikytis kanonų apspręstų dailės formų. Per visus Egipto isto- 
rijos laikus religija griežtai kovojo prieš mažiausią nukrypimą nuo nu- 
statytų dėsnių, ypač jei darbas buvo skiriamas šventyklai ar kapui. Tik 
tas buvo laikomas tikru dailininku, kuris mokėjo kurti valdovo arba die- 
vo statulą, nepažeisdamas kanonų. , 

Daug sumanumo bei apdairumo parodė Egipto skulptoriai, apvaldy- 
dami medžiagą. Juk dažnai tekdavo kapą kalti blogame kalkakmenyje 
arba uoloje, kurios akmuo skildavo sluoksniais, neleisdamas išryškinti 
skulptūrinių formų. Tokiais atvejais skulptoriai, iškalę tik pagrindines 
formas, bloką padengdavo stiuku ir tik po to modeliuodavo konkretų 
skulptūrinį portretą. Stiuko sluoksniu padengdavo ir iš medžio kuria- 
mas didžiąsias skulptūras, o po to jas dažydavo. Tebų vakaruose net 
kapų sienos išklotos Nilo dumblu. Apie tai Totmeso III sandėlių virši- 
ninko kapo sienose pasigiriant rašoma: „Aš įrengiau purvo laukus, kad 
jais būtų galima padengti mirusiųjų miesto kapų sienas; tai darbas, kuris ' 
anksčiau niekad nebuvo dirbamas." Ant lygaus dumblo sluoksnio buvo 
dedamas stiukas, o ant jo piešiami vaizdai, reljefai, rašomi hieroglifų 
tekstai. 

Pasekdami Egipto skulptūros evoliuciją, matome, kad Senosios ka- 
ralystės statulos statiškos, jų raumenys įtempti, linijos aštrios. Rodos, 
jauti, kad skulptoriui pirmiausia rūpėjo nugalėti akmenį: jis tarsi džiau- 
giasi, kad akmuo pasidavė, o paties atvaizdo išryškinimas jam dar ne 
taip svarbu. Tai padarė vėlesnių amžių menininkai. Jie pasiekė didelio 
portretinio panašumo, iš akmens išgavo minkštas linijas, iškėlė žmogaus 
asmenybę, pabrėždami jo kūno grožį. 


TAPYBA, RELJEFAS, GRAFIKA 


Egipto architektūrai būdinga stambios neskaidytos plokštumos. Ta- 
čiau rūstūs mūrai niekados nestovėjo pliki. Iš lauko ir vidaus juos puošė 
reljefai bei tapybos vaizdai. Egiptiečiai mylėjo gyvenimą, jie norėjo 
ir po mirties gyventi taip, kaip gyvi būdami. Todėl tikėdami paveikslo 

magiška galia, stengdamiesi įamžinti save ir pagerbti valdovus, kapų 
sienas išrašydavo spalvotais gyvenimo vaizdais. 

Egipto tapybos, reljefo, grafikos, ornamento ir hieroglifų bendras 
ir pagrindinis elementas yra linija, piešinys. Linijos bei piešinio dailė 
prasidėjo dar ankstyvaisiais akmens amžiais. Piešiniais papuošti uolų 
skardžiai, buities daiktai, urvų sienų plokštumos rodo jau tam tikrą dai- 
lės laipsnį. Pradžioje jie dar eskizinio pobūdžio, palaidai išdėstyti, 
ilgainiui vis labiau organizuojami, o jau Narmerio paletės papuošimai 
turi aiškią, išbaigtą kompoziciją. j 

Kalbant apie Egipto tapybą, reikia turėti galvoje piešinį ir tapybą 
iš vienos pusės, o reljefą — iš kitos. Savo esminiais bruožais Egipto 
reljefas yra piešinys: jis nepriartėjo prie skulptūros, kaip graikiškasis. 

Egipto sienų išdekoravimą galima skirstyti į keletą grupių: piešiniai, 
kurių kontūro linijos nuspalvintos; piešiniai, kurių ne tik kontūro linija, 
bet ir visas plotas nuspalvintas, t. y. tapybiniai darbai. Kontūrinių pie- 
šinių gausu akmens amžiaus dekoracijose. 

Iš visų Egipto istorijos epochų yra likę daug tapybos darbų ir rel- 
jefų, puošusių faraonų ir didikų kapų bei šventyklų sienas. Jie šiandien 
daugiausia pasako mums apie Egipto gyvenimą ir kultūrą. Jau pirmųjų 
dviejų dinastijų laikais imta reglamentuoti didelių kompozicijų, atskirų 
figūrų, bei dekoratyvinių motyvų piešimą: sudaryta plokštumos schema, 
žmogaus figūros vaizdavimo schema. Senosios karalystės metu buvo 
reikalaujama plokštumą dalinti piešinių juostomis ir komponuoti jas 
vieną virš kitos. Šitoks piešinių sistemos susidarymas turi panašumo su 
hieroglifų sistema. 

Seniausiuose priešvalstybinio laikotarpio dailės paveiksluose visi 
žmonės vaizduojami vienodo dydžio. Tik įsigalėjus centralizuotai des- 
potijai, įvyko pasikeitimas. Jau Narmerio paletėje faraonas pavaizduo- 
tas daug didesnis už valdininkus, o šie — didesni už savo pavaldinius. 
Nuo tada ir dailėje buvo įvestas toks pat etiketas, kaip faraono dvare. 

Seniausiuose paminkluose visi žmonės nupiešti iš priešais arba iš 
šono. Faraonas ir jo valdininkai turėjo būti vaizduojami taip, kad jų 
pečiai ir akys būtų „anfas“, o kojos bei apatinė kūno dalis — profiliu. 
Ši žmogaus figūros schema visais Egipto laikais buvo tobulinama, tiks- 
linama ir pagaliau priartėjo prie natūralių žmogaus kūno proporcijų. 
Narmerio paletės figūrų galvos yra aiškiai per didelės, o vėlyvesnių 

14. Stovinčių figūrų kanonas 15. Sėdinčių figūrų kanonas 


laikų piešiniuose kūno dalių santykis toks tobulas, kad nebejaučiame 
schemos. 

Tačiau Egipto liaudies kūrybingumas sugebėjo prasiveržti ir pro 
schemų varžtus: juk minėta žmogaus figūros vaizdavimo schema buvo 
privaloma tik dievams, valdovams ir diduomenei, o jų atvaizdus šven- 
tyklose supo gyva veikianti liaudis. 

XIX a. teoretikai jaudinosi, kad Egipto piešiniai neturi perspektyvos. 
Iš tikrųjų Egipto dailė per kelis tūkstančius metų trukusį vystymosi lai- 
kotarpį perspektyvos neturėjo. Negalima teigti, jog egiptiečiai nebūtų 
žinoję perspektyvos. Esmė čia kita. Perspektyva paprastai duoda ta- 
riamą optinį vaizdą, o egiptiečiai siekė sukurti tikrą. Egipto dailininkai 
stengėsi parodyti daiktus taip, kad jų dalių proporcijos būtų teisingos. 
Jiems nerūpėjo, kaip daiktas atrodo šiuo momentu, šioje padėtyje, kokį 
kelia įspūdį. 

Antikos pasaulyje pirmieji graikai atsisakė tapyboje tikrojo vaizdo 
ir priėmė iliuzorinį, tai yra perspektyvinį. Jie pirmieji įvedė į dailę per- 
spektyvą, kuri ilgainiui įsigalėjo visoje Europoje. 

16. Faraono Narmerio paletė 


Manoma, kad I dinastijos metu, kai susiklostė Egipto dailės pagrin- 
diniai stiliaus bruožai, nusistovėjo ir tapybos bei reljefų vaizdų siužetai, 
buvo sudarytos pavyzdinės knygos. Medžioklės ir pergalės žygių vaiz- 
-duose pačiam centre dominuoja valdovo figūra. Pradedant Naujosios 
karalystės laikais, valdovas vaizduojamas dažniausiai karo vežime, ga- 
lingai užsimojęs, triuškinąs priešus. Jis keliskart didesnis už priešus, kūl- 
virsčia bėgančius nuo jo ir krintančius. Ir priešas buvo vaizduojamas 
tik kanonizuota poza: mirtinai išsigandęs, parpuolęs ant kelių prieš val- 
dovą. Priešo galva ir dešinė ranka pakelta, prašanti valdovą malonės, 
kairė ranka remiasi į sulenktą kairę koją, o dešinė koja ištiesta ant že- 
mės. Šis paveikslų schematiškumas padeda tyrinėtojams nustatyti kūri- 
nio istorinę epochą. 

Jau Memfio dailės mokykloje buvo žinomos dvi reljefų rūšys ir dve- 
jopa tapyba. Daugeliui darbų naudota tempera ant sauso paviršiaus, 
o kai kur ji derinta su inkrustacija. Dažai dažniausiai mineraliniai: bal- 
ti — iš kalkakmenio, raudoni — iš raudonos ochros, juodi — iš suodžių, 
žali — iš trinto malachito, mėlyni — iš kobalto, vario arba trinto lazu- 

rito, geltoni — iš geltonos ochros. Daugelyje kapų iki mūsų dienų gerai 
išsilaikė tapybos spalvinė gama; kartais net sunku patikėti, kad darbas 
sukurtas prieš daug tūkstančių metų. 

Yra išlikusi ir plačiai žinoma V—VI dinastijos didikų Ti ir Achetcho- 
tepo kapų sienų tapyba. Joje randame pavaizduotus visus Senosios ka- 
ralystės gyvenimo momentus: žemdirbius, minančius linus, piaunančius, 
kuliančius javus, laivų statytojus, žvejus, piemenis, gyvulių bandas, 
paukščių būrius, auksakalius, akmenskaldžius, medžioklę, mokytus raš- 
tininkus, šeimos santykius, žaidimus, muziką, šokius, laidojimo apeigas. 
Mastabų paveikslai — pagrindinis šaltinis, padedąs įsivaizduoti Seno- 
sios karalystės Egipto gyvenimo tikrovę. 

Kaip architektūra ar skulptūra, taip ir piešiniai bei reljefai turi geo- 
metrines formas. Monumentalumo dėsniai valdo ir šią dailės šaką. Vie- 
nodo ritmo judesyje šokėjų rankos sulenktos aiškiai stačiu kampu. Juk 
frizinė juostų išdėstymo kompozicija yra dekoratyvi ir iš tolo atrodo 
lyg kilimas, uždengiąs visą sieną. Tą įspūdį sustiprina ir tapyba: visos 
juostos yra skirtingų spalvų, tačiau vienodo pločio. Tiesa, perspekty- 
vos nėra, tačiau vis dėlto daiktai gyvena erdvėje. Pavaizduoti gyvu- 
liai, paukščiai, žuvys rodo, kaip atidžiai ir giliai dailininkai stebėjo 
gamtos reiškinius. Vienas paveikslas vaizduoja Ti medžioklę Nilo pa- 
krantėse. Pats Ti, stovėdamas laive, taikosi nušauti antį, kartu su kitais 
paukščiais besiveržiančią į erdves. Greta esantieji hipopotamai yra tokie 
tikroviški, kad geriau pavaizduotų nerasime visoje Egipto dailėje. 
Šiuose paveiksluose atkurtas pasaulis yra linksmas, spinduliuojąs gyve- 
nimo džiaugsmu. 

Viduriniosios karalystės pradžioje reljefai bei tapybos darbai, kaip 
ir skulptūra, staiga neatsiplėšė nuo Senosios karalystės stiliaus. Sustip- 
rėjęs vidurinysis luomas ieškojo konkretumo visame gyvenime: buvo 
atrastos iki tol nežinomos tiesos matematikoje bei medicinoje, išryš- 
kėjo realistinė kryptis literatūroje (pasakojimas apie Sinuchetą), nauja 
linkme vystėsi tapyba ir reljefas. Ypač geri to meto sienų tapybos dar- 
bai, išsilaikę Beni-Hasano srities kapuose. Paminėtina El-Beršo srityje 
esanti Tchutichotepo mastaba. Ant jos sienų esantis paveikslas vaiz- 
duoja didžiulės žmonių minios gabenamą nomarcho statulą. Reljefas 
rodo, kad ir nomarchai svajojo apie kolosalias skulptūras, nors savo 
svajones galėjo realizuoti tik reljefe. Iš kitos pusės čia matome, koks 

17. Nomarcho Tchutichotepo kapo sienų freskos fragmentas 


primityvus buvo darbo panaudojimas ir kokiomis priemonėmis buvo 
sukurti "Egipto meno paminklai. * 

Viduriniojo luomo atstovų kapuose ypač gyvai reiškėsi liaudies kū- 
ryba. Minėtini Beni-Hasano srities ir kitose mastabose rasti darbai. Čia 
paveikslų tematika įvairesnė, vaizduojami asmenys piešiami laisviau, 
spalvinė gama minkštesnė. Tačiau ir čia atskiros scenos išdėstytos juos- 
tomis, vienos virš kitų. Yra, tiesa, bandymų komponuoti kelių planų 
paveikslą vienoje plokštumoje. Pavyzdžiui, Meiro srities Senbio kape 
bėgančios antilopės ir jas besiveją šunes laisvai įkomponuoti tarp smė- 
lio kopų dykumoje. Kelių planų vaizdas komponuotas ne frizais, bet 
viename paveiksle. Tai bandymas kurti perspektyvinį vaizdą. 

Aptariamo meto tapyboje daugelyje kapų ant sienų matome imty- 
nininkus, vienoje vietoje parodyta šimtai įvairiausių dviejų kovojančių 
žmonių pozų. Ši tematika leidžia teigti, jog dailėje mažėja Senosios 
karalystės monumentalus statiškumas, o: į jo vietą veržiasi gyvas judė- 
jimo ritmas. Beni-Hasano kapų piešiniuose matome pavaizduotas mer- 
gaites, žaidžiančias sviediniais. Ir vis dėlto dailininkas, leisdamas jų 

18. Faraonė  Chatšepsut, dievo 
Amono-Ra laiminama 


kūnams judėti, nepamiršo kanonų reikalavimo — jis derina jų veidų 
profilį su tiesiai pavaizduotais pečiais. 

Reikia pastebėti, kad dailininkai jau ima ieškoti spalvinės gamos 
niuansų. Chnumhotepo II mastaboje labai realiai nupiešta paukštelio 
tykanti katė, o žalsvai mėlyni lotoso žiedai gerai derinasi paveiksle su 
gelsvai rudu katės kailiu; katės spalvos vietomis tirštesnės, vietomis — 
šviesesnės. 

Ir Naujosios karalystės laikais valdovų kapų reljefų bei tapybos dar- 
bų temos lieka tos pačios — tai mirusiojo gyvenimo vaizdai arba ritua- 
linės scenos. Šalia jų šventyklose ima įsigalėti karo ir puotų vaizdai. 
Vizirių kapuose vaizduojamos eilės žmonių, nešančių dovanas. Karo 
vadų kapuose — naujokų šaukimas, kariuomenės paradai; kunigų ka- 
puose — darbai šventyklų dirbtuvėse, aukso bei karo grobio priėmi- 
mas, diduomenės kapuose — puotų vaizdai. Sienų paveikslus paaiškina 
greta įrėžti hieroglifų tekstai, kuriuose literatūrine kalba dėstoma mi- 
rusiojo biografija. Šios biografijos pastūmėjo ir literatūrą, ir dailę realiz- 
mo kryptimi. Jos davė pradžią dabar plačiai žinomai apysakai „Si- 
nuchetas". 


48 


V. Tutanchamonas su žmona Anchesenamun sode k 


„Par 


Tapybos tik nuotrupos tėra išlikusios iki mūsų dienų. Per daugelį 
amžių, jei nenubyrėjo tinkas arba nesunaikino atskilusi uolos skeveldra, 
tai koptai ar beduinai, įsikūrę kapuose, nesistengė saugoti paveikslų. 
Tačiau dar išliko kapų, kuriuos galima pavadinti tikrais Egipto tapybos 
muziejais. 

Naujosios karalystės laikais tapyboje ir reljefe dar labiau stiprėjo 
palinkimas į realizmą. Dailininkai, vaizduodami žmogų, stengėsi paro- 
dyti jo judesius, kūno apimtį ir nepastebimai tolydžio tolo nuo tradi- 
cinio schematinio. žmogaus vaizdavimo. Kūnus pradėta dažyti natūralia 
rusva spalva, nesilaikant kanono, reikalaujančio vyrų kūnams raudonai 
rudos, o moterims — geltonos spalvos. Vis labiau pabrėžiamas šviesos 
ir šešėlių žaismas, vengiama aštrių kontūrų. Naujosios karalystės linijos, 
lyginant jas su Senosios karalystės siluetų stačiais kampais lūžtančiomis 
linijomis, pasidarė suapvalintos. 

Naujai komponuojamos ir grupinės scenos, pasikeitė vaizdų siuže- 
tai. Labai dažnai rodomos puotų scenos; jose ponios, šokėjos, tarnai- 
tės, muzikantai. Ponios, iškilmingai pasipuošusios, sėdi, apsuptos nuogų 
tarnaičių, šokėjų, /dainininkių. Įdomūs kareivių bei žvejų vaizdai. 

Noras teisingai vaizduoti aplinką, pasireiškęs tapyboje, ėmė keisti 
ir religinių tekstų iliustracijų schematines kompozicijas bei vaizdavimo 
principus. Taigi ir Egipto grafika — piešiniai ant papiruso su laidojimo 
ritualo tekstais, „Mirusiųjų knygų“ iliustracijos — ėjo ta pačia linkme. 

Visais Egipto dailės vystymosi laikais žymios reikšmės turėjo orna- 
mentas. Greta plačiai pasireiškusių geometrinių motyvų čia nuo seniau- 
sių laikų buvo vartojami stilizuoti gyvūnijos ir augmenijos ornamentai. 
Svarbiausią reikšmę turėjo vietinio lotoso žiedai ir papirusai. Pačiais 
seniausiais laikais randame ir kosminių elementų — saulės, mėnulio ir 
žvaigždžių įvaizdžius. : 

Tel-el-Amarnos dailės būdingiausias bruožas — teisingai vaizduoti 
žmogų ir jį supantį pasaulį. Šio laikotarpio didikų kapų bei valdovo 
rūmų reljefuose matome faraono ir jo šeimos gyvenimą, tarpusavio san- 
tykius. Daugelyje paveikslų pavaizduota konkreti aplinka — sodai, 
ežerai, namai, šventyklos, rūmai. Nemaža vietos skirta peizažui; nau- 
jąjį dievą garbina ne tik žmonės, bet visi gamtos kūriniai. Reikia pami- 
nėti iki mūsų dienų išlikusius Echnatono rūmų grindų piešinius. Juose 
pavaizduotos žąsys, išskrendančios iš tankių papirusų, greta ant kran- 

« VI. Tutanchamono trečio auksinio antropoidinio karsto detalė 


19. Vizirio Rechmiro kapo sienų tapyba 


to bėgdami šokinėja veršeliai. Šis vaizdas primena Echnatono saulei 
skirtus himno žodžius: „gyvuliai džiūgauja šokinėdami, o paukščiai 
skraido, plevendami ore“. Grindų tapyba stebina drąsių, energingu 
potėpiu, grynai tapybiniu mostu. Čia jau meistriškai panaudoti įvairūs 
rusvai mėlynų spalvų niuansai, pats vaizdas artimas akvarelei. 

Naujosios krypties dailę kūrė tie patys Tebų mokyklos dailininkai. 
Tačiau pirmieji ieškojimai, nedrąsūs bandymai vaizduoti faraoną ir jo 
šeimos narius nesuidealintus ne visada buvo sėkmingi, kartais jie iš tik- 
rųjų priminė karikatūras. Tik vėliau naujo stiliaus kūriniai pasiekė tikro 
meistriškumo. Gyvų, judančių figūrų vaizdavimas reikalavo ir lankstes- 
nės silueto linijos. Reikia tik pažvelgti į kapų reljefuose pavaizduotus 
bėgančius kareivius bei į tarnų grupę, stovinčią prie mirusios karalai- 
tės, kad įsitikintume, kokia graži ir gyva yra šių reljefų linija. 

Tel-el-Amarnos dailės vystymasis buvo staiga nutrauktas, bet jos 
įtaka aiškiai veikė ir vėlesnių laikų Egipto dailę. 

Sužlugdžius Tel-el-Amarnos „hereziją“, ir reljefai bei tapyba vėl 
pamažu grįžo prie senųjų XVIII dinastijos laikų dailės tradicijų. Aiškiau- 
siai tai pasireiškė atstatytų šventyklų dekoravime. Geriausi yra Karnako 
ir Abidoso šventyklų faraono Sečio reljefai. Dabar šventyklų reljefuo- 
se atsiranda vis daugiau pasaulietinės, ypač karo vaizdų tematikos, su- 
pasaulėja ir paties faraono aplinka. Sečio I ir Ramzeso II šventyklų bei 
pilono lauko sienų didžiausi reljefai vaizduoja faraono kovų žygius 
bei pergales. Vidaus sienų reljefai — aukojimo dievams apeigas. Tai 
tikri vaizdiniai metraščiai: čia ir karo lauko stovyklos, ir tvirtovių apgu- 
limas, mūšių scenos, iškilmingi laimėtojų sutikimai. Stebina kompozici- 
jos įvairumas ir siužetų gausumas. Masinės scenos pajvairintos įdomiais 
epizodais, ryškesniais peizažais. Tai aiški Tel-el-Amarnos dailės įtaka, 
kuri išsilaikė per visą XIX dinastijos valdymo laikotarpį. 

Įdomu paminėti XIX din. laikais paraschitų ir choacitų* sukurtus 
darbus, kurie skiriasi nuo oficialiosios dailės. Čia galima prisiminti 
M. K. Čiurlionio „Piramidžių sonatos“ pirmąjį paveikslą, kuriame ma- 
"tome šios gyvenvietės perkurtą kapų vaizdą. Tikriausiai M. K. Čiurlionis 
buvo apie juos skaitęs ir matęs jų kapų vaizdus. Šie iš visuomenės iš- 
skirti įvairios socialinės padėties žmonės buvo ypatingomis religinėmis 
apeigomis susieti į vieną kolektyvą, tam tikrą“ religinę broliją. 

Echnatono laikais jie kūrė nuostabius Tel-el-Amarnos kapų reljefus. 
Grįžę į Tebus, naujosios krypties nepamiršo, todėl jų darbuose ypač 
aiški Tel-el-Amarnos dailės įtaka — vaizduoti realų gyvenimą, gyvus 
žmones, buitines scenas. Nekrokulto darbininkų gyvenvietėje Deir-el- 
Medine rasti meno kūriniai yra įdomūs savo piešiniu bei spalvine ga- 
ma. Rasta ten ir eskizų juodraščių bei akmenų nuolaužų su škicais, iš 
kurių matyti, kad dailininkai ten, kur jų nevaržė kanonai, dirbo laisvai, 
kūrybinės minties vedami. Čia reikia paminėti taip pat Tebų dailės mo- 
kyklos dailininkų sukurtus Abu-Sinbelio šventyklose religinių ir karinių 
vaizdų reljefus. į 

Paskutiniajame tūkstantmetyje prieš mūsų erą Egipto kultūra ir dailė 
buvo sudėtinga ir marga. Naujoviškesnių savitų bruožų turi Amono 


* Tai nekrokulto darbininkai, gyvenę ir palaidoti vakarinėje Tebų dalyje, Deir- 
el-Medine. , 

20. Vaidilutės Udžerenės antropoidinio 
karsto vidaus pusė 


kunigų sarkofagų tapyba, o taip pat grafikos darbai ant papirusų, iliust- 
ravę „Mirusiųjų knygų“ ritualinius hieroglifų tekstus. Tačiau dėl turinio 
vienodumo bei ribotumo šie darbai negalėjo sukurti naujos krypties — 
jie rodo Tebų dailės tolimesnį vystymąsi, pasireiškusį dekoratyvumu 
bei puošnumu. 2 

Saiso laikais (663—525) šventyklų sienos buvo puošiamos, sekant 
Senosios karalystės tradicijomis. Tokia kryptis tuo metu reiškėsi visose 
kultūros srityse. Yra atvejų, kad naujai įrengiamiems kapams buvo ko- 
pijuojama visa kuri nors Senosios karalystės mastaba. ' 

Ptolomėjų valdymo metu (332—31) buvo pastatyti paskutinieji įžy- 
mūs Egipto architektūros paminklai — Edfu, Esne ir nuostabi Izidės 
šventykla File saloje. Šios šventyklos reljefai žavi nepaprastu linijų gro- 
žiu, piešinių stilius susišaukia su Naujosios karalystės daile. Čia dirbo 
Ptolomėjų mokyklos dailininkai. Jų skulptūros, reljefai ir tapybos dar- 
bai labai reljefingi, pabrėžtas apkūnaus žmogaus kūno formų grožis. 

Dviejų skirtingų pasaulių sąveikoje gimė vadinamieji Fajumo port- 
retai, rasti Fajumo nekropolio vietose. Tai jau Romos laikotarpio 
(I-IV a.) kūriniai, kurie pakeitė seniau Egipte darytas mirusiųjų kaukes. 
Fajumo portretai — naujas ir paskutinis senojo Egipto dailės ieškoji-. 
mų vaisius. 


TAIKOMOJI DAILĖ 


Egipto taikomosios dailės. šaknys siekia gilią praeitį, o viršūnė — 
siejasi su graikų bei romėnų laikų kūryba. Jei paleolito ir mezolito laikų 
kultūrinis palikimas — primityvaus darbo kauliniai bei akmens ginklai 
ir įrankiai — nedaug teturi dailės elementų, tai neolitas rodo, kad, žmo- 
gui įsitvirtinant pastovioje vietoje, augo poreikiai, o kartu sugebėjimas 
apvaldyti gamtos. jėgas, įvairias medžiagas. 

Archeologinių kasinėjimų duomenimis, paskutiniųjų trijų neolito lai- 
kotarpių, kurie pagal radimo vietą vadinami Badari, Negada I ir Nega- 
da II, kultūrinis palikimas — įvairūs buitinės bei ritualinės paskirties 
daiktai — sudaro Egipto taikomosios dailės pagrindą. Neolito laikais 
jau naudotas varis, tačiau javai dar kirsti dantytu titnago piautuvu. Ke- 
ramikė. pradžioje buvusi ranka formuota ir glaistyta, Badari laikais 
pasiekė aukšto technikos lygio: sienelės plonos, dekoruotos kaneliūro- 
mis, viršutinis kraštelis juodas. Negados I laikais kaneliūrų jau nebėra, 
tobulesnė forma, sieneles puošia buitinės bei kultinės kompozicijos. 

Molinių indų pavyzdžiu pradėti dirbti akmeniniai, kurių technika, 
baigiantis akmens amžiams, buvo gana aukšta. Tuo metu ochrai bei 
malachitui trinti naudotos akmeninės paletės, kurių viduryje, aplink 
įdubimą, padarytas pagražinimas. Šitokių palečių rasta daug; jų forma 
bei papuošimai padeda „sekti Egipto kultūros bei dailės plėtotę ir nu- 
statyti ryšius su kitais kraštais. Žinoma yra pusiau legendarinio faraono 
Narmerio paletė, saugoma Kairo muziejuje. Šios paletės dekoratyvi- 
niai elementai labai tobuli, jie tarsi apibendrina akmens amžių pasieki- 
mus ir nužymi tolimesnes Egipto dailės vystymosi gaires. 

Neolito pradžioje imta auginti linai ir austi audeklai. Audimui pra- 
džią davė šiaudinių kilimų, 2 bei krepšių pynimas. Rasta akme- 
ninių verpsčių. 

Egipto dailės istorijos apyaušryje taikomosios dailės vaidmuo ypač 
ryškus ir reikšmingas. Jos kūriniai yra lyg istorijos analai, kuriuos apžiū- 
rint tarsi iš knygos galima skaityti apie praeitį. Vienur jie rodo, kaip 
nuo seniausių gimininės santvarkos formų pereita prie klasinės faraonų 
valdomos despotijos; kitur aiškina, kad tikėta pomirtinį gyvenimą ir 
tokiais pat laiveliais, kaip šumerų krašte, plaukta į amžinybę. 

Senojoje karalystėje paminėtini puikūs akmens indai. Pirmųjų dinas- 
tijų valdymo laikais nusistovėjo akmens vazų formos — labai paprastos, 
geometrinės, padarytos iš bazalto, granito ar alebastro. Kultinės pa- 
skirties — žemos, pusiau skritulinės, sunkios. Pirmiausia akmens vaza 
buvo iškertama iš akmens bloko, išorinė jos pusė gludinama ir tik po 
to iškalamas arba išgręžiamas vidus. Neolito laikais buvo gręžiama ran- 
ka, vėliau — sukamuoju prietaisu. Šis prietaisas davė žiedžiamojo rato 
mintį. 

Yra vazų, padirbtų iš skirtingų akmenų. Pavyzdžiui, Kairo muziejuje 
stovi šiferinės vazos, o jų dangteliai alebastriniai. Iš buitinių akmens 
indų minėtini tualetiniai. Jų buvo daug ir įvairių formų, ypač mėgti ale- 
bastriniai, nedideli, dažniausiai lotoso žiedo formos. Kulto apeigoms 
vartota rutuliniai indeliai aliejams. Nuo seniausių laikų Egipte randa- 
mos akmens vazos gėlėms. 

Plačiai vartoti moliniai įvairių formų indai: archeologiniais laikais jų 
priskaityta apie 1000, o faraonų valstybėje formų įvairumas siekęs 
3 000. Formos daugiausia geometrinės, pasitaiko gyvulių ir žmonių, 
ypač dažni moters pavidalo indai; manoma juos turėjus magiškos 
reikšmės, siejamos su vaisingumu. 

Ypatingą vietą Egipto taikomojoje dailėje užėmė fajansas. Iš esmės 
fajansas — tai glaistyta molinė keramika; o Egipto fajansas — tai glais- 
tyta akmeninė arba akmeninė kvarcinė masė. Egipto glaisto pradžia sie- 
kia Badari kultūros laikus. Jo spalvos įvairios, kartais labai intensy- 
vios — gražiausios yra berilo žalsvai melsvos spalvos. Tai ankstyviau- 
sias glaistas, jį mokėjo pasidaryti egiptiečiai jau neolito laikais. Berlyne 
yra šios spalvos karolių virtinė; jų yra ir Kauno dailės muziejuje. 

Senosios karalystės laikais fajansas buvo naudojamas ir architektū- 
roje: faraono Džoserio pakopinės piramidės vidaus sienos padengtos 
melsvai žalsvomis fajanso plytelėmis. 

21. Naujametinis tualetinis indas 


Su fajanso gamyba artimai siejasi stiklo gamyba. Spalvinės Egipto 
stiklo medžiagos tos pačios, kaip ir glaisto, dažniausiai melsvai žalsvo 
atspalvio. Jos turėjo pakeisti brangiuosius akmenis, juvelyriniams papuo- 
šalams suteikti įvairaus spalvinio švytėjimo, be to, ir atpiginti juos. 
Ermitaže saugoma apykaklė, padaryta iš prailgintos formos stiklinių 
pakabėlių. 

Visais laikais čia buvo naudojamas ir dramblio kaulas. Zydėte žy-- 
dėjo jis dviem laikotarpiais — gimininėje santvarkoje ir Naujojoje kara- 
lystėje. Iš Senosios karalystės dramblio kaulo kūrinių įdomi yra faraono 
Cheopso statulėlė, saugoma Kairo muziejuje. 

Egiptas neturi miškų. Faraonų laikais ten augo nedideli akacijų, ta- 
mariskų ir palmių gojai, be to, sikomorų, persėjų, ievų medžiai ir erš- 
kėtkrūmiai. Trūkumas savojo miško vertė jo ieškoti kaimynų kraštuose. 
Šaltiniai skelbia, kad statybinį mišką egiptiečiai gaudavo kaip karo 
grobį, dovanomis, išsikeisdavo arba pirkdavosi. 

Kietas akacijos medis buvo naudojamas laivams ir baldams. Savas 
Egipto medis sikomoras plačiai naudotas tualetiniams reikmenims, bet 
baldų, padarytų iš šio medžio, iki mūsų dienų neišliko. Kauno 
M. K. Čiurlionio dailės muziejuje saugomas vaidilutės Šamoit sarkofa- 
gas padarytas iš smulkių sikomoro dalelių, suklijuotų neištirta mase. 


55 


Apskritai, baldams buvo naudojamos vejerinės palmės, nes finiki- 
nės skaidosi pluoštais. Tačiau daugiausia baldų buvo dirbama iš atve- 
žamo medžio, o jo ypač daug įveždavo Naujosios karalystės metu. 

Medžių apdirbimui vartotas kirvis, piūklas, grąžtas, medinis plaktu- 
kas. Nukirstam medžiui nulupdavo žievę, supiaustydavo į lentas, dirbo 
labai atsargiai; brangino smulkiausias skiedreles. 

Seniausi Egipto baldai rasti jau pirmųjų dinastijų faraonų kapuose: 
medinės lovos, kėdutės, suolai. Jie dar labai paprasti — sulenktos ša- 
kos sudaro. atramines dalis, ant jų uždėtos skersinės plokštumos. Jau 
priešvalstybiniais laikais lovų, kėdžių, ypač sostų kojas puošė žvėrių 
kanopų formos kaulo drožiniai. 

III bei IV dinastijų laikais, kaip rodo kapų bivrėškslai, baldų formos 
buvo sudėtingesnės: lova patogesnė, su nugarėle, o vietoj pagalvės — 
tam tikras pastovėlis. 


| .22, Tualetinis šaukštelis 


J 23. Tualetinis šaukštelis 


Pirmųjų dinastijų valdovų kapuose rasta nemaža varinių daiktų. Ka- 
dangi Egiptui turimo vario neužtekdavo, egiptiečiai jo atsiveždavo iš 
Sinajaus ir iš Kipro salos. Archeologiniais ir Senosios karalystės laikais 
būta jau geležinių dirbinių, tik labai mažai — rasti keli karoliukai bei 
amuletukai, ir tie patys padaryti iš meteoritinės geležies. 

Sidabro Egipte beveik nebuvo. Visi žinomi' Egipto sidabriniai išdir- 
biniai padaryti iš atvežtinio metalo. Todėl. Senosios ir Viduriniosios 
karalystės laikais sidabras buvo brangesnis už auksą. Juvelyriniams dir- 
biniams' buvo naudojamas aukso ir sidabro lydinys, o taip pat platina, 
atvežama iš Raudonosios jūros salų, Sudano, Alžyro, Abisinijos. Gau- 
siai ir lengvai gaunamas Egipte buvo auksas. Todėl egiptiečiai jį labai 
plačiai naudojo — paradiniams ginklams, kulto indams, papuošalams, 
mirusio valdovo kaukėms bei antropoidiniams karstams. 

1925 m. atkastoje faraono Cheopso motinos piramidėje rastos ant 
grindų pabirusios aukso plokštelės ir lazdos — laidotuvių baldakymo 
liekanos, dvi aukso plokštelėmis kaustytos kėdės, lova, kurios nugarėlė 
padengta aukso plokštelėmis su įgraviruotu ornamentu, auksu inkrus- 
tuotas futliaras, auksu padengta medinė skrynia, kurioje stovėjo aštuo- 
ni labai gražūs alebastriniai indai (ant jų užrašyti kosmetinių tepalų 
pavadinimai), rinkinys sidabrinių kojoms žiedų, inkrustuotų lazuritu. 
Šiame kape rasta įrašas: „Aukštutinio ir Žemutinio Egipto faraono mo- 
tina Hetepheres“. Radinys svarbus savo seniausiu laidojimo inven- 
toriumi. : 

1954—1955 m. atkasta nebaigta statyti III dinastijos faraono Se- 
chemcheto piramidė, kurioje, be tuščio alebastrinio sarkofago, rasta 
šimtai akmeninių indų, dvidešimt viena auksinė apyrankė, žiedai, piau- 
tuvo pavidalo auksinis faraono lazdos antgalis. Nuostabiausia yra auk- 
sinė sraigės formos dėžutė. Ji užsidaro dviem sparnais. Prie vieno spar- 
no yra kilpelė, kurią patraukus, dėžutės sparnai atsiveria. Šios pira- 
midės lobis nustebino egiptologus tiek auksinių ir sidabrinių papuošalų 
gausumu anam metui, tiek jų meniškumu. 

Viduriniosios karalystės metu taikomosios bei dekoratyvinės dailės 
srityje sukurta daug nuostabių juvelyrinių kūrinių. Stebėtis verčia XII di- 
nastijos auksinės faraonų dukterų diademos, papuoštos brangiais spal- 
votais akmenimis arba auksinės piktoralės (krūtinės segės), inkrustuotos 

brangakmeniais bei spalvotomis pastomis. Šie kūriniai savo grožiu pra- 
lenkia Tutanchamono kape rastus juvelyrinius dirbinius. 

Viduriniosios karalystės taikomosios bei dekoratyvinės dailės vys- 
tymuisi teigiamos reikšmės turėjo miestų augimas, atsivežtinis auksas, 
brangiųjų medžių rūšys bei dramblio kaulas iš užkariautų kraštų. 

Visų taikomosios dailės sričių dailininkai bei dailiųjų amatų darbi- 
ninkai tebetęsė amžiais ugdytas tradicijas, derindami jas su naujojo 
gyvenimo keliamais reikalavimais. Ir toliau buvo kuriami tobuli akmens 
indai, kartais papuošti masyviais aukso apkaustais. Pagerėjo fajanso 
išdirbinių technika, ypač spalvinimas ir glaistymas. Plačiai imta naudoti 
metalą papuošalams, gaminta originalios formos bronziniai indai, pa- 
plito skarabėjų pavidalo antspaudai, krūtinės bei kaklo papuošalai, pa- 
kabėlės, žiedai. Labai skoningai pradėta naudoti inkrustacijoms bran- 
gūs, pusiau brangūs akmenys ir spalvotos pastos. | : 

Naujosios karalystės taikomoji dailė skirstoma į dvi dalis, tarp kurių 
yra trumpas, bet reikšmingas Tel-el-Amarnos laikotarpis. Naujosios ka- 
ralystės laiku taikomoji dailė žydėte žydėjo: jai būdingas formų įvai- 
rumas, sudėtingumas ir ryškus dekoratyvumas — daugiaspalvės inkrus- 
tacijos, glaisto turtinga spalvinė paletė ir sudėtingos kompozicijos 
ornamentai. 

Naujosios karalystės metu akmenį indų gamyboje pakeitė minkštas, 
permatomas alebastras. Dabar vietoj žemų sferinių pradėta kurti 'siau- 
ras, ištęstas arba į šonus išsišakojusias vazas. 

Molinė keramika gražinama ryškių spalvų žanrinėmis scenomis, taip 
pat gyvulių bei augalų kompozicijomis, tačiau plačiausiai, atrodo, bu- 
vo naudojamas turtingos spalvinės gamos fajansas, ypač šventyklų bei 
rūmų sienų apipavidalinimui. Fajansinės sienų inkrustacijos savo švytė- 
jimu prilygo atitinkamos spalvos brangakmenių švytėjimui. Tokios mo- 
zaikos kūrinys yra Maskvoje, Puškino dailės muziejuje. 

Archeologinių kasinėjimų metu Achetatono miesto taikomosios dai- 
lės kūrinių rasta nedaug: atgijus Amono kultui, miestas buvo žiauriai 
sugriautas, o dailės kūriniai išvežti arba žuvo. Iš to, kas liko, matyti, 
kad taikomoji dailė, kaip ir visos dailės šakos, buvo kuriama naujuoju 
stiliumi. Tel-el-Amarnos laikotarpiu juvelyriniams dirbiniams vieto- 
je brangakmenių dailininkai vartojo polichrominius fajansus. Moterys 
savo perukus puošė į aukso plokšteles įkaustytomis fajanso gėlytėmis. 

Spalvotu fajansu buvo inkrustuojamos medinės dėžutės, moliniai indai 
ir kt. 

Tel-el-Amarnos dailėje buvo žinoma raudona, žalia, geltona, mėly- 
na, balta, juoda spalvos ir šių spalvų atspalviai. Seniausiais laikais fa- 
janso masė buvo formuojama rankomis, vėliau imta naudoti žiedžiamąjį 
ratą. Kapų paveiksluose randame pavaizduotą fajanso gaminimą. 

Naujosios karalystės, tiksliau Tel-el-Amarnos laikų juvelyrinių, ypač 
aukso dirbinių lygį rodo Tutanchamono kapo radiniai — sarkofagai, 
antropoidiniai karstai bėi faraono mumijos kaukė, papuošalai ir auksu 
dekoruoti įvairūs buities daiktai: lovos, kėdės, sostas, dėžutės ir kita. 
Iš viso kape rasta įvairių daiktų apie 700 vienetų. 

“Keturi vienas į kitą įdėti mediniai paauksuoti sarkofagai papuošti 
reljefiniais vaizdais; didžiausio sarkofago ilgis — 5,20 m; plotis — 
2,75 m, aukštis — 2,75 m. 

Penktasis — gelsvo kvarcito sarkofagas iškaltas iš vieno luito; ant 
jo kampų ištiesusios sparnuotas rankas sarkofagą gaubia keturios nuo- 
stabiai švelnios deivės: Izidė, Niftidė, Neil ir Selket. 

Šitame kvarcito sarkofage vienas į kitą įdėti trys antropoidiniai 
portretinio panašumo karstai, kūrių trečiame buvo jaunojo faraono mu- 
mija. Pirmi du karstai — mediniai, padengti aukso plokštelėm, deko- 
ruoti spalvotais akmenimis bei pastomis. Trečiojo — paskutinio antro- 
poidinio karsto ilgis 1,85 m; jis padarytas iš gryno 22 karatų aukso; 
sienelių storumas siekia 2,5—3,5 mm, svoris — 110,4 kg. 

Faraono mumijos galvą ir pečius dengia tobuliausiai nukalta auksi- 
nė kaukė. Jos antakiai, vokai ir galvos apdangalo juostos lazurito 
spalvos. Didelės akys liūdnai žvelgia į tolį. Ant kaklo — dviguba įvai- 
nų atspalvių aukso diskų apykaklė. Kaukės apatinė dalis papuošta spal- 
votom inkrustacijom. Ant rankų ir kojų riešų užmauti auksiniai žiedai, 
o ant pirštų — auksiniai įmovai. Mumijos vystykluose rasta nemaža 
auksinių amuletų. Ir tik galiausiai, po storu kvepiančių aliejų bei auk- 
sinių daiktų sluoksniu, gulėjo jaunasis valdovas, kurį gailesio prislėgta 
gėlių vainiku buvo padabinusi jaunutė žmona Anchesenamun ir sena- 
sis Eja — faraono globėjas. 

Iš kapo radinių meniniu požiūriu ypač vertingas sostas, dailios dė- 
žutės, sudedamos poilsio kėdės, vežimai, atramėlės kojoms, pagalviai, 
neštuvai, alebastro vazos, papuošalai. Sostas padarytas iš atvežtinio 


juodojo medžio, padengtas aukso plokštelėm ir spalvotom inkrustaci- 
jom. Nepaprastai gražus jo nugarėlėje esantis Tel-el-Amarnos stiliaus 
spalvotas paveikslas, vaizduojantis Tutanchamoną su žmona Anchese- 
namun intymaus gyvenimo aplinkoje. Iškilmių karietos atramos kartu- 
šuose išraižytas faraono vardas ir surištų belaisvių figūros. Šis paauk- 
suotas vaizdas inkrustuotas polichromine pasta ir brangiaisiais akme- 
nimis. Tokie pat meniški medžioklės bei karo vaizdai ant dėžučių šonų 
bei dangtelių. Ant vienos dėžutės pavaizduotas faraonas, kovojantis 
su priešais, ant kitos — liūtų medžioklė. Dviem rusvais arkliais pakin- 
kytame vežime faraonas stačias lekia, o šalia — rudai geltoni liūtai. 
Vieni — perverti strėlėmis, kiti — dar puola, dešinėje — faraono paly- 
dovai. Vaizdai spalvingi, potencialūs, ekspresyvūs. Arklių rusvas gelto- 
numas, rūbų margas švytėjimas, medžių žaluma ir lyg kontrastui — du 
juodi negrai. Specialistų nuomone, šie paveikslai savo meniškumu pra- 
lenkia garsiąsias persų miniatiūras. 

Paprastai tokios medinės dėžutės buvo skiriamos tualeto reikme- 
nims: aliejams, kvepalams, dažams susidėti. Iš medžio darydavo ir 
šukas, plaukams segtukus ir kita. Ypač daug buvo tualetinės paskirties 
medinių šaukštelių, kurių rankenėlės dažnai vaizduodavo plaukiančią 
mergaitę, laikančią rankose lotoso žiedo ar gėlių puokštės formos 
indelį. 

Paminėtina taip pat nepaprastai kruopštaus ir tobulo darbo auksinė 
valdovo diadema. Jos priešakyje yra auksinis melsva berilo pasta pa- 
dengtas skrituliukas, o kaspinų pritvirtinimo vietoj — apskrita auksinė 
plokštelė, lotoso žiedai, inkrustuoti malachitu ir sardolitu. 

Ramzesų laikais juvelyrinės dailės formos darėsi sudėtingesnės, vir- 
tuoziškesnės, bėt aiškiai linko į perdėtą puošnumą. 

Neseniai Tanise rasti XXI, XXII dinastijų valdovų kapai (faraono- 
kunigo Pausenaso ir Šešonko) atskleidė naują Egipto juvelyrinės dailės 
puslapį. Ypač minėtina faraono Šešonko apykaklė ir juvelyrinės dailės 
istorijoje reikšminga jo piktoralė. 

Naujosios karalystės laikais suklestėjo ir stiklo dailė. Britų muziejuje 
saugomi karoliukai, kuriuose išskaitomas faraonės Chatšepsut vardas; 
žinomi Amenhotepo II stikliniai indai. Spalvotas stiklas ištobulėjo Tel- 
el-Amarnos laikais, o polichrominių atspalvių turtingumas pasireiškė, 
Ptolomėjams valdant. 

Kapų paveiksluose nerasta stiklo gamybos vaizdų, bet kad egiptie- 
čiai žinojo, jog karšto stiklo masę lengva formuoti; o ataušusi — duo- 
dasi piaustoma ir graviruojama, tuo netenka abejoti. Pradžioje stiklo 
masė buvo formuojama ranka, banguotas ornamentas išgaunamas spe- 
cialiomis šukomis, o spiralinis — sukant dar neataušusį indą. Nėra rei- 
kalo manyti, esą, stiklą išradę finikiečiai, o egiptiečiai iš jų pasisavinę. 
Archeologiniai radiniai rodo pačių egiptiečių sugebėjimus šioje srityje. 
Juos patvirtina Kairo muziejuję saugomas Dašure rastas XII din. karalai- 
tės aukso rėmeliais kaustytas mozaikinis stiklo medalionas. Tačiau pir- 
mu Egipto stiklo dailės paminklu priimta laikyti Totmeso III melsvu 
glaistu ir banguotu ornamentu dekoruota taurė; jos sienelėse iš vidaus 
įrėžtas faraono vardas. 

Egipte buvo paplitusios ir kaulo inkrustacijos. Egiptiečiai kaulų in- 
krustacijas dažė įvairaus atspalvio raudona spalva, kartais rudai juoda, 
retai — žalia. Šių dažų cheminis sąstatas dar ir šiandien neištirtas. 

Naujosios karalystės laikais iš Nubijos, Libano bei Sirijos nesibai- 
giančiomis virtinėmis į Egiptą traukė karavanai, veždami brangiųjų rū- 
šių medį, o kartais jau padarytus medinius daiktus. Ypač branginta 
Libane auganti Kilikijos pušis, taip pat meru, šešedo ir juodasis medis. 
Iš šitų medžių egiptiečiai darė kolonas, šventyklų duris, šventuosius 
laivus ir puošnius baldus, o iš Sirijos atvežamas spygliuočių šeimos 
rausvo atspalvio medis buvo naudojamas inkrustacijoms. 

Iš juodojo medžio egiptiečiai dirbdino brangiausius baldus ir ma- 
žųjų formų skulptūrą, pavyzdžiui, Amenhotepo III žmonos Tejės galvu- 
tė arba Tutanchamono kapo negrų statulėlės. 

Kapų radiniai rodo, kokio nuostabaus tobulumo bei grožio buvo 
pasiekę medžio dirbiniai Naujosios karalystės laikais. Amenhotepo III 
žmonos Tejės tėvų kape rastos dvi kėdės, kurių nugarėlėse vaizduoja- 
ma jų anūkė karalaitė Sitamun. Viename ji parodyta tualeto metu: Si- 
tamun laiko deivės Hator skulptūrėle papuoštą sistrą, o tarnaitė pa- 
duoda jai apykaklę; kitame — karalaitė su tarnaite plaukia laivu per 
ežerą. Ji apsivilkusi baltu plonu drabužiu, pro kurį prasišviečia švel- 
nus jos kūnas; nuo galvos nusmukęs perukas meta šešėlį ant gražaus 
jos veido. Šių darbų kompozicija aiški, kontūrai suapvalinti, detalės ryš- 
kios, tačiau nė viena neišsiskiria, — žodžiu, kūrinys atitinka Amenhote- 
po III gadynės stilių. ' 

ež kr 1 Eneida 


24. Ritualinis indas 25. Ritualinis indas „situla“ 


Vario egiptiečiai gaudavo Sinajaus pusiasalyje ir rytinėje dyku- 
moje, tačiau jo neužtekdavo, todėl veždavo dar iš Sirijos ir Kipro sa- 
los. Nėra vienos nuomonės, kada Egipte pradėta vartoti bronza, viena 
aišku, kad Naujosios karalystės laikais greta vario jau buvo ir bronza. 

Tutanchamono kape rasta ir geležinių daiktų: durklas, miniatiūrinis 
pagalvės pastovėlis, šešiolika amuletų, tarp jų — akies amuletas, įmon- 
tuotas į auksinį rėmelį. Šis negausus radinių skaičius rodo, kad geležis 
buvo retai randama ir labai brangi. 

Senosios ir Viduriniosios karalystės laikais sidabras, buvęs branges- 
nis už auksą, Naujosios karalystės laikais susilygino su aukso kaina. Ju- 
velyrinėje dailėje pradėtas naudoti aukso ir sidabro lydinys, taip pat 
platina. 

Egiptiečiai žinojo visus metalo iainijbos būdus, bet plačiausiai nau- 
dojo liejimą. Paprastai metalo kūriniai buvo daromi pagal vaško mo- 
delius: vaško modelį aplipdydavo formuojama mase ir pildavo į jį iš- 
tirpintą metalą. Liejant metalines dievų statulėles, reikėjo turėti daug 
modelių. Dažniausiai buvo liejamos atskiros kūno dalys ir tik paskui 
sujungiamos. 

Kitas metalo apdirbimo būdas — kalimas. Egipio kalviai turėjo prie- 
kalą, kūjį, reples. Priekalui naudojo kietos rūšies akmenis — bazaltą, 
„ dioritą arba granitą. Kaldavo ginklus, darbo įrankius, indus. Architek- 
to Cha (Amenhotepo II laikais) kape rasta daug sidabrinių kaltų taurių 
ir labai tobulo darbo ąsotis. XIX dinastijos karalienės Tuofret kape ras- 
ta kalta auksinė lotoso formos taurė; joje įrėžtas karalienės vardas. 

Naujosios karalystės metu molio ir metalo kūryboje dominavo tos 
pačios formos, skyrėsi tik papuošimo būdai. Metalai buvo štampuojami, 
graviruojami, kalinėjami, sidabruojami, auksuojami, inkrustuojami arba 
pagražinami pertvertos emalės technika. 

Tel-Amarnos laikais imta vieną metalą inkrustuoti kitu, dažniausiai 
auksą sidabru arba atvirkščiai. Tutanchamono kape rasti metalai, inkrus- 
tuoti akmenimis, pastomis bei stiklu. Pertvertos emalės technikoje vie- 
toje emalės vartota pasta ir stiklas. 

Visų Egipto istorijos laikų, ypač Naujosios karalystės kapuose 
yra paveikslų, vaizduojančių linų auginimo bei apdirbimo procesus. 
Hieroglifų tekstuose parašyta, kaip ir kada sėti, rauti bei apdirbti linus. 
Šiandien jau pažintos visos Egipto lininių audinių rūšys ir verpimo bei 
audimo prietaisai, kurie, nors ir primityvūs, tik keliomis smulkmenomis 
tesiskiria nuo šiandieninės mūsų audėjų technikos. 

Egipto audiniai daugiausia dvinyčiai ir gobeleniniai. Daugianyčių 
audinių Egiptas nežinojo. Audinių kokybės amplitudė labai plati — nuo 

paprastų liaudies dėvimų audeklų iki ploniausių permatomų muslinų — 
visonų. Tikslus egiptiečių audinių tyrimas parodė, kad visono kvadra- 
tiniame centimetre 148 siūlai atausti 40 siūlų, o storesnių — kvadrati- 
„Niame centimetre 21 siūlas ataustas 15. 

Audeklai buvo dažomi viena spalva ir puošiami įvairiaspalviais or- 
namentais. Buvo mėgiamos ryškios spalvos: mėlyna, juoda, ruda, žalia, 
purpurinė raudona, raudona ir violetinė. Neretai egiptiečiai lino audi- 
nius pagražindavo vilna arba medvilne. Diodoras rašė: „Avių vilnos 
buvo naudojamos drabužiams ir papuošalams", o Herodoto raštuose 
randame, kad XXVI dinastijos Saiso valdovas Amazis graikų šventyk- 
loms dovanojo du lininių audinių rietimus, siuvinėtus medvilniniais 
siūlais. 

Apskritai, Egiptas — lino kraštas. Linai į Egiptą atėjo iš Azijos, o 
audimo technika atsirado, nusižiūrėjus į krepšių bei demblių pynimą, 
kuris Egipte buvo paplitęs visais laikais. 

Nors iki šiol Egipto kapuose tėra rasta vos keli vilnos šdieliino pa- 
vyzdžiai — vis dėlto negalima abejoti, kad egiptiečiai, laikę dideles 
kaimenes avių, nebūtų naudoję vilnų drabužiams. Herodotas mini pa- 
laidus, ilgus baltus vilnonius apsiaustus, nešiojamus ant lininių drabu- 
žių. Ankstyvaisiais krikščionybės amžiais kapuose rasta vilnonių dra- 
bužių. Iš Negados laikų išlikęs gabalas megztos baltai rudos vilnos. 
Zinoma dar keletas vilnonių audinių radimo atvejų, tačiau reikia pasa- 
kyti, kad vilna nebuvo taip plačiai vartojama, kaip linai. Tikėta, kad vil- 
noniai audiniai nešvarūs, ir drausta juos dėti į kapus. 

Ermitaže saugoma turtinga lino audinių, dekoruotų vilna, medvilne 
bei spalvotais piešiniais, kolekcija. Meno istorijoje jie vadinami koptų 
audiniais, nes Romos, o vėliau Bizantijos. valdymo metais senieji Egip- 
10 gyventojai buvo vadinami koptais. 


Nuo XXI dinastijos laikų prasidėjęs Egipto valstybės galybės smu- 
kimas 30 m. pr. m. e. baigėsi Egipto prijungimu prie Romos imperijos. 
Tų laikų taikomoji dailė nors ir nepasireiškė nauju kūrybos stiliumi, bet 
savo meniškumu plačiai garsėjo visame antikiniame pasaulyje, ypač 
Graikijoje, vėliau Romos imperijos žemėse. 

Reikia pabrėžti, kad Egiptą užkariavę žiaurūs asirai bei du kartus 
juos valdę persai, o po jų — helenizuoti makedonai, vertino egiptiečių 

kultūrą ir jų dailiųjų amatų prekybai sudarė patogias sąlygas. Apie to 
laikotarpio Egiptą K. Marksas rašė: „Egiptas šiuo metu buvo pavyzdi- 
nis pramonės kraštas; šiuo požiūriu graikų akyse jis išlaiko savo reikš- 
mę ir Romos valdymo metu.“ 

Ptolomėjų ir Romos valdymo metu klestėjo fajanso ir stiklo dailė, 
mažųjų formų plastikai naudotas kaulas ir medis. Per šimtmečius Egipte 
gerokai sumažėjo aukso, ir Ptolomėjų laikais jis jau pasidarė nepapras- 
tai brangus. Todėl plačiau pradėta naudoti geležis. To laikotarpio me- 
nininkai įsisavino ne tik senąsias, bet kūrė ir naujas, graikiškas dailės 
formas, naują graikišką dailės stilių, ugdomą Aleksandrijos dailės mo- 
kyklos; jai priešinga vadinamoji Ptolomėjiška mokykla, kuri vystė egip- 
tietiško stiliaus dailę. 1 

Egipto liaudies jausmai; vaizdiniai, mintys, perėję per kartų kartas, 
buvo įkūnyti taikomosios dailės darbuose, rodančiuose tobulą bei la- 
konišką daikto funkcijos ir jo meniškumo sintezę. Realistinė kryptis bū- 
dinga visai Egipto dailei, kurioj dekoratyvumas derinosi su monumen- 
talumu. Nedalomas šių dviejų principų sąlytis grindė visas Egipto dai- 
lės šakas. Realų pasaulį atkuriąs monumentalumas būdingas ir Egipto 
grandiozinėms statyboms, ir fajanso bei stiklo juvelyriniams dirbiniams. 
Architektūros formos atsispindi ir taikomojoje dailėje, pavyzdžiui, Se- 
sostrio III auksinė piktoralė vaizduoja šventyklos pilonus. Architektūriniai 
elementai ypač dažnai taikomi nekrokultinio bei apeiginio invento- 
riaus kūryboje. Ė 

Be to, Egipto taikomojoje dailėje daug lėmė ir konservatyvumas. 
Egiptas brangino tai, kas turi gilias šaknis, nusistovėjusias formas, pa- 
tikrintus darbo būdus. Tos pačios akmens vazų formos, kurių pradžia 
siekia Badari kultūros laikus, kartojosi ir Naujosios karalystės Egipte; 
baldų, papuošalų, lino audinių bei keramikos formos nesikeičia tūks- 
tantmečiais. 

Taikomojoje dailėje, labiau negu kitose dailės šakose, daug lėmė 
paveldimumas. Yra žinomi aštuonių kartų tos pačios dailės šakos kū- 
rėjai. Tradicijos, iš kartos į kartą perduodamos, laiko veikiamos, tur- 
tėjo; jos atmetė tai, ko gyvenimas nebepateisino, ir priėmė nauja, ko 
jis būtinai reikalavo. 

Originalumas čia, Rytuose, gilios senovės laikais, nebuvo brangin- 
tina vertybė; labai aukšto lygio turėjo būti kūrybos naujovė, kad ji 
galėtų būti priimta. 

Egipto taikomosios. dailės kūryba prasidėjo labai anksti, susidarius 
gamtos sąlygoms žmogui gyventi, o reiškėsi net ir Egipto. valstybei 
žlugus. Ji tarsi dviem galingais sparnais apglėbia visą Egipto dailę: 
vienas siekia gilią praeitį, archeologinių laikų kūrybą, o kitas — verga- 
vimo Romai ir Bizantijai dienas. 


Baigiant šią bendrais bruožais išdėstytą Egipto dailės apžvalgą, 
reikia pažymėti, kad šiandien Egipto dailė vertinama kita plotme, kitu 
aspektu juntamas jos grožis. Jei senaisiais laikais Egipto akmens kūrinių 
didingumas įvairiausių legendų nuotaikomis buvo apgaubęs visą Egip- 
to kultūrinį palikimą, tai šiandien, archeologijos mokslui išaugus ir, at- 
skleidus žmonijos giliausios praeities paslaptis; Egipto akmens kūryba 
vertinama kaip neolito tradicijų išsivystymas. Šiandien aišku, kad pira- 
midės nėra ilgo akmens amžiaus kultūrinio augimo pradžia, o jo viršūnė. 
Prieš sukuriant piramidę, ištisos statytojų kartos buvo tūkstantmečių 
kelius išvaikščiojusios, daugybę nesėkmių patyrusios, ir tik po to, kai 
visi bandymai liko praeityje, išsilukšteno paprasta, stereometriškai 
griežta piramidės forma. 


26. Karnako šventyklos kolonada jp 


“ 
| 
14 
> 
o 
a 
L 
“< 
„ 0 
£ 
0 
»N 
3 
0 
€ 
v 
1] 
o 
2 
a 
" 
N 


r Ž y. ' 
r IX 
„£7-1A 
„t“ 
, LP 
a 
p 
3 „Ši 
Ė Ua L 
' k 


g 
L 
v 
1 
“ 
J 
Z 
“ 
A] 
“ 
> 
£ 
E 
9 
> 
ma 
2 
K 
a 
£ 
5 
1 
Ž 
a 
< 
J 
a 


29. Bazalto figūra 


30. Raštininko Kai statula 


žmona Nofret 

32. Grūdus malanti tarnaitė 


34. Architektas Senmutas su faraonės 
Chatšepsut dukra Nefrure 

40. Amono-Ra kunigo Montuemheto statulos galva 

Raštininkas Hesiras 

42. Kolonos reljefas 

«< 13. Faraonas Amenhotepas III 


46. Didiko kapo tapybos fragmentas 


45. Didiko Kenamono kapo tapybos fragmentas 

49. Helenistinio laikotarpio Egipto valdovas Ptolomėjas II aukoja dievams 

53. Faraono Tutanchamono trečio auksinio antropoidi- 
nio karsto viršus 


54. Faraono Tutanchamono dvasininko sostas 2 

55. Alebastrinė taurė 


56. Skrynia pinigams laikyti 

57. Alebastrinio laivo detalė 


60. Reljefas, vaizduojąs Amžinybę 


58. Auksinė segė 


„ Dekoruota dėžutė 

„ Faraono Cheopso piramidė ir sfinksas. IV din. (2680—2563 pr. m. e.). Gize 
„ Faraono Džoserio pakopinė piramidė. III din. (2780—2680 pr. m. e.). Sakara. 


Archit. Imhotepas 


„Karnako šventyklos kolonų salė. XIX din. (1314—1197 pr. m. e.). Rekonstrukcinis 


piešinys 


„Faraonės Chatšepsut kapo šventyklos detalė. XVIII din. (1511—1480 pr. m. e.). 


Deir-el-Bahari 


„ Liuksoro šventyklos griuvėsiai. XVIII din. (1570—1314 pr. m. e.). Tebai 
„ Moteris su dviem vaikais. Iš Gize piramidžių V-—VI din. 128 pr. m. e.). 


N. Y. Metropoliteno muziejus 


„Faraono Sesostrio III skulptūrinis portretas. XII din. (1991—1786 pr. m. e.). 


N. Y. Metropoliteno muziejus 


„Faraono Amenemheto III sfinksas. Pilkas granitas, 63X124 cm. XII din. (1849— 


1801 pr. m. e.). Rastas Tanise. Kairo muziejus 


. Faraonės Chatšepsut portretinės skulptūros detalė. XVIII din. N. V. Metropoliteno 


muziejus 


. Faraonas Totmesas III aukoja. XVIII din. (1570—1314 pr. m. e.). Rastas prie Tebų. 


Kairo muziejus 


„ Faraono Tutanchamono žmonos Anchesenamun skulptūrinis portretas. Rudas smil- 


tainis, aukštis 22 cm. XVIII din. (1357—1349 pr. m. e.). Iš skulptoriaus Totmeso 
dirbtuvės. Berlyno muziejus 


„ Ramzesas II soste. Juodas granitas. 194x76 cm. XIX din. (1298—1232 pr. m. e.). 


Turino muziejus 


„ Dievas Plahas — Memiio mokyklos dailės darbų globėjas. 15,7x4,8 cm. 


M. K. Čiurlionio dailės muziejus 


„ Stovinčių figūrų kanonas. 18 kv. tinklas. XVIII-XIX din. 

„ Sėdinčių figūrų kanonas. 15 kv. tinklas. XVIII-XIX din. 

„Faraono Narmerio paletė. Žalias šiferis: I din. (3400 pr. m. e.). Kairo muziejus 

„ Nomarcho Tchutichotepo kapo sienų freskos fragmentas. Kiškių nomas. Vidurinioji 


karalystė 
Faraonė Chatšepsut, dievo Amono-Ra laiminama. Chatšepsut obelisko viršūnė. 


XVIII din. (1570—1314 pr. m. e.). Karnakas 


„ Vizirio Rechmiro kapo sienų tapyba. XVIII din., Totmeso T laikotarpis. Rekon- 


strukcinis piešinys 


. Vaidilutės Udžerenės antropoidinio karsto vidaus pusė. VII-—-VI a. pr. m. e. 


M. K. Čiurlionio dailės muziejus 


„ Naujametinis tualetinis indas. „Fajansas, aukštis 19,5 cm. I tūkstantmetis pr. m. e. 


Maskva, Puškino dailės muziejus 


„ Tualetinis šaukštelis. Medis, ilgis 22 cm. Naujosios karalystės laikotarpis. Maskva, 


Puškino dailės muziejus 


. Tualetinis šaukštelis. Medis, ilgis 21,7 cm. Naujosios karalystės laikotarpis. Mask- 


va, Puškino dailės muziejus 


„Ritualinis indas. Varis, aukštis 37 cm. XVIII-XIX din. Maskva, Puškino dailės 


muziejus 


„ Ritualinis indas „situla“. Bronza. | tūkstantmetis pr. m. e. Maskva, Puškino dailės 


„ Karnako šventyklos kolonada. XIX din. (1314—1197 pr. m. e.). Tebai 

„ Didiko Senedžemo kapo vidus. XIX din. (1314—1197 pr. m. e.). Tebai 
„ Abu-Simbelio šventyklos fasadas. XIX din. (1314—1197 pr. m. e.) 
. Bazalto figūra. Priešdinastinis laikotarpis (4000—3200 pr. m. e.). Oksfordas, Ašmo- 


leano muziejus 
Raštininko Kai statula. Polichrominis kalkakmenis, aukštis 53 cm. V din. (2565— 
2420 pr. m. e.). Luvro muziejus š 


„ Karalaitis Rahotepas ir jo žmona Nofret. Polichrominis kalkakmenis, aukštis 120 cm. 


IV din. (2680—2565 pr. m. e.). Kairo muziejus 


„ Grūdus malanti tarnaitė. Kalkakmenis. VI din. (2420—2258 pr. m. e.). Florencija, 


„ Archeologinis: muziejus 


„ Didiko Chertihotepo skulptūra. Rudas smiltainis, aukštis 76 cm. Vidurinioji kara- 


lystė (2200—1800 pr. m. e.). Berlyno muziejus 


„ Architektas Senmutas su faraonės Chatšepsut dukra Nefrure. Juodas granitas, aukš- 


tis 100 cm. XVIII din. (1570—1314 pr. m. e.) 


„ Faraono Ramzeso II giminaitės skulptūrinis biustas. Kalkakmenis, aukštis 73 cm. 


XIX din. (1314—1197 pr. m. e.). Kairo muziejus 

Vaidilutės Renai statulėlė. Medis. XVIII din. (1570—1314 pr. m. e.). Maskva, Puš- 
kino dailės muziejus E 5 

Gimdyvių globėja deivė Taueret. XXVI din. (663—525 pr. m. e.). Karnakas 
Liūtagalvė karo ir medicinos deivė Sechmet. Dioritas, aukštis 2 m. XVIII din. 
(1570—1314 pr. m. e.). Luvras (tokių statulų rasta 575) 

Globos dievas Besas. Kalkakmenis. 350 pr. m. e. Luvro muziejus 


. Amono-Ra kunigo Montuemheto statulos galva. Granitas, aukštis 50 cm. Karnakas, 


XXV din. (730—663 pr. m. e.). Kairo muziejus 


„ Raštininkas Hesiras. Jo kapo medžio reljefas. Aukštis 115 cm. III din. (2780—2680 


pr. m. e.). Kairo muziejus 


„ Kolonos reljefas, vaizduojąs, kaip faraonas Sesostris I apkabina dievą Ptahą. 


XII din. (1991—1786 pr. m. e.) 


„ Faraonas Amenhotepas III. Kalkakmenis, 60x40 cm. XVIII din. (1570—1314 pr. 


m. e.). Berlyno muziejus 


„ Saulės dievas Atonas laimina faraono Echnatono šeimą. XVIII din., Tel-el-Amarnos 


laikotarpis. Berlyno muziejus 


„ Didiko Kenamono kapo tapybos fragmentas. XVIII din. (1570—1314 pr. m. e.) 


Tebai 
Didiko kapo tapybos fragmentas. XIX din. 


„ Didiko Veserheto kapo tapybos fragmentas. XIX din. (1314—1197 pr. m. e.). Tebai 
„ Ramzeso II žmona Nefertarė. „Karalių slėnio“ kapų sienų tapybos fragmentas. 


XIX din. 


, Helenistinio laikotarpio Egipio valdovas Ptolomėjas II aukoja dievams. Kom- 


Ombo šventyklos reljefas. 284—248 pr. m. e. - 
Kleopatra — paskutinė helenistinio laikotarpio Egipto valdovė. Chatšepsut šven- 
tyklos reljefas. I a. pr. m. e. 


„ Vaidilutės Udžerenės antropoidinio karsto viršus. VII-—-VI a. pr. m. e. M. K. Čiur- 


lionio dailės muziejus 


. Antropoidinio karsto viršus. 300—100 pr. m. e. Britų muziejus 
„ Faraono Tutanchamono trečio auksinio antropoidinio karsto viršus. XVIII din. 


+ (1570—1314 pr. m. e.). Kairo muziejus 


„Faraono Tutanchamono dvasininko sostas. XVIII din. (1570—1314 pr. m. e.) 
„ Alebastrinė taurė. Iš Tutanchamono kapo radinių. XVIII din. Kairo muziejus 
„ Skrynia pinigams laikyti. Medis su dramblio kaulu, padengtas auksu ir sidabru. 


Iš Tutanchamono kapo radinių. XVIII din. Kairo muziejus 


„ Alebastrinio laivo detalė. Iš Tutanchamono kapo radinių. XVIII din. Kairo mu- 


ziejus 


58. Auksinė segė, vaizduojanti faraono triumfalinį grįžimą iš karo. Iš Tutanchamono 
kapo radinių. XVIII din. Kairo muziejus | 

59. Dekoruota dėžutė. Iš Tutanchamono kapo radinių. XVIII din. Kairo muziejus 

60. Reljefas, vaizduojąs Amžinybę. Iš Tutanchamono kapo radinių. XVIII din. Kairo 
muziejus į 


SPALVOTOS ILIUSTRACIJOS 


I. Statybininkas dirba. Kapo freska. XVIII din. Tebų vakarai. 15xX11 cm. Berlyno 
muziejus š 

II. Didiko Meneno kapo sienų freskos fragmentas. XVIII din. Tebai 

Il. Nefertitės skulptūrinis portretas. Tel-el-Amarna. XVIII din. 

IV. Tutanchamonas su žmona Anchesenamun namuose. Tutanchamono sosto atkaltės 
detalė. XVIII din. Kairo muziejus. | š 

V. Tutanchamonas su žmona Anchesenamun sode. XVIII din. Kairo muziejus 

VI. Tutanchamono trečio auksinio antropoidinio karsto detalė. Auksinė kaukė. 
XVIII din. Kairo muziejus 


VII. Piktoralė, puošta pusiau brangiais akmenimis, stiklo pastomis, sutvirtinta aukso 
rėmais. Tutanchamono kapas. XVIII din. Kairo muziejus 

VIII. Didikas Snofru ir jo sesuo Merit. Sienos tapyba. 

Ant aplanko: 

isi -deivė Mat 

Raštininko Ani papiruso detalė. XVIII din. Britų muziejus 

